hotchpotch/miracl-hf-unified huggingface dataset:
เขื่อนห้วยเสนง
เขื่อนห้วยเสนง เป็นเขื่อนดิน อยู่ในเขตอำเภอเมืองสุรินทร์ และอำเภอปราสาท จังหวัดสุรินทร์ อยู่ห่างจากตัวจังหวัดประมาณ 7 กิโลเมตร
เขื่อนห้วยเสนงสร้างเสร็จเมื่อ พ.ศ. 2520 ปิดกั้นห้วยเสนงและลำน้ำอำปึลที่บ้านโคกจ๊ะ-บ้านถนน-บ้านเฉนียง ที่รับน้ำมาจากอ่างเก็บน้ำอำปึลเป็นอ่างแฝดทางด้านเหนือเขื่อนซึ่งเป็นฝ่ายส่งน้ำและบำรุง รักษาที่ 1 ชลประทานสุรินทร์ จึงได้ขุดร่องเชื่อมระหว่างอ่างทั้งสอง สร้างขึ้นเพื่อบรรเทาอุทกภัยและเพื่อการเกษตรโดยเฉพาะ
เขื่อนห้วยเสนงมีความสูงจากท้องน้ำ 20 เมตร สันเขื่อนยาว 4.4 กิโลเมตร สามารถกักเก็บน้ำได้ 20.8 ล้านลูกบาศก์เมตร 
ปัจจุบัน เขื่อนห้วยเสนงเป็นแหล่งเพาะพันธุ์ปลา มีสถานที่พักผ่อนหย่อนใจ ของชาวสุรินทร์มาเป็นเวลานาน ได้ชื่อว่าทะเลสุรินทร์ ซึ่งเปรียบเสมือนเป็นสวรรค์ชายหาดของคนชาวสุรินทร์ นอกจากนี้บนสันเขื่อนมีสันที่กว้างออกคล้ายแหลมไปซึ่งเป็นที่ตั้งของพระตำหนักประทับแรมของสมเด็จพระศรีนครินทราบรมราชชนนีหรือ เรือนรับรองที่ประทับ อ่างเก็บน้ำห้วยเสนง เมื่อครั้งเสด็จประพาส ให้นักท่องเที่ยวได้ชม ซึ่งมีเขตพระราชฐานอยู่ด้านใน และมีจุดชมวิวให้ชมอีกด้วย และยังเป็นที่ประทับรับรองพระบรมวงศานุวงศ์หลายพระองค์ เช่น สมเด็จพระเทพรัตนราชสุดาฯ สยามบรมราชกุมารี สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์  "(ครั้นยังทรงพระชนม์)" ในยามที่เสด็จพระราชดำเนินเยี่ยมราษฎรในเขตจังหวัดอีสานใต้
อยู่ห่างจากตัวเมืองสุรินทร์ไปทางถนนสายสุรินทร์-ปราสาท (ทางหลวงหมายเลข 214) ประมาณ 5 กิโลเมตร บริเวณหลักกิโลเมตรที่ 5-6 แยกซ้ายมือไปทางถนนริมคลองชลประทาน มีป้ายชื่อว่า โครงการชลประทานสุรินทร์ สำนักชลประทานที่ ๘ ระยะทางประมาณ 4 กิโลเมตร
อันดับปลาโรนัน
อันดับปลาโรนัน (อันดับ: Rajiformes, ) เป็นอันดับย่อยของอันดับ Batoidea ซึ่งจัดอยู่ในชั้นปลากระดูกอ่อน
ปลาที่อยู่ในอันดับนี้มีลักษณะโดยรวมที่แตกต่างไปจากปลาในอันดับ Batoidea อันดับอื่น คือ มีครีบอกที่ใหญ่กว่า แผ่ขยายมากกว่า และอยู่ใกล้กับส่วนหัวซึ่งแบนราบอย่างเห็นได้ชัด มีตาอยู่บนด้านบนของหัว และซี่เหงือกอยู่ด้านล่างเหมือนปลากระเบนทั่วไป มีฟันใช้สำหรับบดอาหาร จำพวก ครัสเตเชียนและหอยชนิดต่าง ๆ ส่วนใหญ่เมื่อให้กำเนิดลูก ตัวอ่อนจะพัฒนาในแคปซูลที่มีรูปร่างเหมือนเขาสัตว์ ที่ถูกเรียก "กระเป๋านางเงือก" (Mermaid's purse)
ซึ่งปลาที่อยู่ในอันดับนี้ที่เป็นรู้จักเป็นอย่างดี คือ ปลาโรนัน และ ปลาโรนิน รวมถึงปลากระบาง ซึ่งอันดับนี้เคยรวมเป็นอันดับเดียวกับ อันดับปลากระเบน คือ ปลากระเบนทั่วไป และ Pristiformes หรือปลาฉนากมาก่อนด้วย โดยคำว่า Rajiformes นั้น มาจากภาษาลาตินคำว่า "raja" ที่หมายถึง ปลากระเบน กับคำว่า "forma" ที่หมายถึง แหลมคม
กาซูซา
กาซูซา (; 4 เมษายน พ.ศ. 2501 – 7 กรกฎาคม พ.ศ. 2533) เป็นนักร้อง นักแต่งเพลง และกวีชาวบราซิล เกิดในเมืองรีโอเดจาเนโร เขาเป็นหนึ่งในบุคคลที่ดีที่สุดของวงการเพลงร็อกและบทกวีบราซิล
พาเมล่า เบาว์เด้นท์
พาเมล่า เบาว์เด้นท์ (อังกฤษ: Pamela Bowden) นักร้องนักแสดง นางแบบและพิธีกรชาวไทย-อังกฤษ มีผลงานการแสดงที่โด่งดัง อาทิ นิยายรักนักศึกษา , สี่แผ่นดิน , คุณหญิงบานเบอะ , นกน้อยในไร่ส้ม เป็นต้น และประสบความสำเร็จกับการเป็นนักร้อง และแจ้งเกิดอย่างเต็มตัวในอัลบั้มแรก ทอร์นาโด กับสังกัดเอสพี ศุภมิตรของช่อง3 และมีอัลบั้มอื่นๆตามมาอีกหลายชุด ภายหลังได้เปลี่ยนแนวไปร้องเพลงลูกทุ่ง มีเพลงที่มีชื่อเสียงคือเพลง "โบว์แดงแสลงใจ"
พาเมล่า เบาว์เด้นท์ หรือ เกษวรางค์ เบาว์เด้นท์ ลูกครึ่งไทย-อังกฤษ เกิดเมื่อวันเสาร์ที่ 3 มิถุนายน พ.ศ. 2515 ที่จังหวัด นครราชสีมา เป็นบุตรสาวคนโตของ เคนเนท เบาว์เด้นท์ บิดาชาวอังกฤษและ เพ็ญศรี เบาว์เด้นท์ มารดารชาวไทย พาเมล่ามีน้องชายอีกคนคือ เอเดรียน โรเบิร์ต เบาว์เด้น
ในตอนเด็กพาเมล่าอาศัยอยู่กับยายที่จังหวัดนครราชสีมา พาเมล่าสำเร็จการศึกษาระดับอนุบาล-ประถมศึกษาที่ โรงเรียนแสนยวิทยาภูมิ โรงเรียนมารีย์วิทยา ที่ นครราชสีมา ก่อนจะย้ายมาศึกษาต่อในระดับมัธยมศึกษาที่ โรงเรียนเซเวนเดย์แอดเวนทีส กรุงเทพมหานคร และศึกษาต่อในระดับอนุปริญญา ด้านเลขานุการจาก วิทยาลัยสแตมฟอร์ด
พาเมล่า เขาสู่วงการบันเทิง โดยการชักชวนจากรุ่นพี่ที่เป็นนางแบบในโรงเรียนเซเวนเดย์แอดเวนทีส จนเธอได้เป็นนางแบบในสังกัดเอ็มทีไอ จากนั้นเธอก็ได้แสดงโฆษณาชิ้นแรก คือ ลูกอมซานโตส และได้แสดงโฆษณาหลากหลายตัว แต่ที่สร้างความฮือฮาอย่างมากคือโฆษณา ครีมโลชั่นโอนิวส์ โดยมีวลีฮิตอย่าง เฮ่อ...เปิดให้หมด จากนั้นพาเมล่าก็ไปประกวดนางแบบที่สยามเซ็นเตอร์ ก็คว้ารางรองชนะเลิศอันดับ1 มาครอง ทำให้ชื่อเสียงขอเธอเริ่มเป็นที่รู้จักมากขึ้น จากนั้นเธอได้ถ่ายแบบนิตยสาร Look ซึ่งคุณประชา มาลีนนท์บังเอิญไปเห็นนิตยสารเล่มนั้น จึงติดต่อเธอมาคุยที่ช่อง3 ด้วยน้ำเสียงของเธอเป็นเสียงที่ใหญ่ และมีเอกลักษณ์ คุณประชา มาลีนนท์เลยให้เธอไปเทสต์เสียงจนร้อง เพื่อออกอัลบั้ม จากนั้นเธอก็ได้เซ็นสัญญากับช่อง3และ เอสพี ศุภมิตรพร้อมกัน2ฉบับ
โดยมีข้อบังว่า ละครสามารถเล่นได้เลย แต่ถ้าจะออกอัลบั้ม ต้องไปเรียนและฝึกทักษะต่างๆให้ก่อนถึงจะออกอัลบั้มได้ จากนั้นเธอได้เล่นละครไปและเรียนร้องเพลงควบคู่ไปด้วย
ละครเรื่องแรกคือ นิยายรักนักศึกษา จนเธอก้าวกระโดดมาเล่นละครฟอร์มยักษ์ของวรายุธ มิลินจินดาอย่างสี่แผ่นดิน ในบท แหม่มลูซิลล์ หลังจากนั้นเธอก็เล่นละครและควบคู่กับการฝึกฝนร้องเพลง 
กับอาจารย์วิภา คงคากุล และอาจารย์จารุณี นาอาจ และฝึกเต้นมา ทิ้งช่วงเวลากว่า 2 ปี
ปลากระเบนปากแหลม
ปลากระเบนปากแหลม หรือ ปลากระเบนตุ๊กตา (; ) เป็นปลากระเบนชนิดหนึ่ง ในวงศ์ปลากระเบนธง (Dasyatidae)
มีรูปร่างคล้ายว่าว ลำตัวแบนลงมาก ส่วนหน้าตาจะยื่นยาวแหลม ขอบจมูกมีขนาดใหญ่เท่ากับความยาว ช่องเปิดเหงือกมี 5 คู่อยู่ด้านท้อง ส่วนหางแยกออกจากส่วนลำตัวอย่างเห็นได้ชัด หางมีลักษณะแบน มีหนามแหลม 2 อัน ขอบหนาหยักเป็นจักร ความยาวของหางใกล้เคียงกับความยาวลำตัว ซึ่งนับว่าไม่ยาวมากเมื่อเทียบกับปลากระเบนชนิดอื่นในสกุล "Himantura" ด้วยกัน ด้านบนของลำตัวสีน้ำตาลอ่อน มีจุดสีน้ำตาลม่วงกระจายอยู่ทั่วไป ใต้ท้องมีสีขาว
พบอาศัยอยู่ตามชายฝั่งทะเลอยู่ตามหน้าดินในชายฝั่งทะเลตั้งแต่ทะเลแดง, ชายฝั่งของแอฟริกาตะวันออก, มอริเชียส, อินโด-แปซิฟิก, ไปจนถึงอินโดนีเซีย
ในบางครั้งเข้ามาหากินในแหล่งน้ำกร่อยหรือปากแม่น้ำได้ จัดเป็นปลากระเบนขนาดเล็กชนิดหนึ่ง โดยมีความกว้างเฉลี่ยของลำตัวประมาณ 25 เซนติเมตรเท่านั้น ในประเทศไทยใช้เนื้อเพื่อการบริโภค
ธาราหิมาลัย (ละครโทรทัศน์)
ธาราหิมาลัย หนึ่งในสี่ละครฉลองครบรอบ 40 ปี ไทยทีวีสีช่อง 3 ชุด 4 หัวใจแห่งขุนเขา จากนวนิยายชุด บ้านไร่ปลายฝัน
ธาราหิมาลัย เป็นละครแนวโรแมนติก ดรามา ของบริษัท เมคเกอร์ วาย กรุ๊ป จำกัด บทประพันธ์โดย ณารา บทโทรทัศน์โดย ณัฐิยา ศิรกรวิไล กำกับการแสดงโดย กฤษณ์ ศุกระมงคล ควบคุมการผลิตโดย ยศสินี ณ นคร นำแสดงโดย อธิชาติ ชุมนานนท์ แสดงเป็น เจ้าชายภูวเนศ คิมเบอร์ลี แอน โวลเทมัส แสดงเป็น ทิพย์ธารา (น้ำ) ออกอากาศครั้งแรกวันที่ 16 ตุลาคม - 5 พฤศจิกายน พ.ศ. 2553 ทุกวันศุกร์-อาทิตย์ เวลา 20.30 - 22.30 น. และนำมาออกอากาศซ้ำวันที่ 5 เมษายน - 8 พฤษภาคม พ.ศ. 2555 ทุกวันจันทร์-ศุกร์ เวลา 14.40 - 15.40 น.
จากผลการสำรวจของเอแบคโพล ในหัวข้อ "ที่สุดแห่งปี 2553 ด้านบันเทิง" ละครเรื่อง "ธาราหิมาลัย" ติดอันดับ 1 ของละครไทย ที่เป็นที่ชื่นชอบมากที่สุดในปี 2553 ด้วยคะแนนร้อยละ 16.0
ดวงใจอัคนี (ละครโทรทัศน์)
ดวงใจอัคนี เป็นหนึ่งในละครฉลองครบรอบ 40 ปี ไทยทีวีสีช่อง 3 ชุด "4 หัวใจแห่งขุนเขา" จากนวนิยายชุด "บ้านไร่ปลายฝัน" บทประพันธ์โดย ซ่อนกลิ่น บทโทรทัศน์โดย ปารดา  กันตพัฒนกุล กำกับการแสดงโดย ยุทธนา  ลอพันธ์ไพบูลย์ ควบคุมการผลิตโดย ธิติมา  สังขพิทักษ์ นำแสดงโดย ณเดชน์ คูกิมิยะ แสดงเป็น อัคนี อดิศวร (ไฟ) อุรัสยา เสปอร์บันด์ อัจจิมา พศวัต (จี๊ด) ออกอากาศทุกวันศุกร์และอาทิตย์ เวลา 20.30 เริ่มตอนแรกในวันที่ 5 พฤศจิกายน พ.ศ. 2553
จากผลการสำรวจของเอแบคโพล ในหัวข้อ "ที่สุดแห่งปี 2553 ด้านบันเทิง" ละครเรื่อง "ดวงใจอัคนี" ติดอันดับ 1 ของละครไทย ที่เป็นที่ชื่นชอบมากที่สุดในปี 2553 ด้วยคะแนนร้อยละ 16.0
ปฐพีเล่ห์รัก (ละครโทรทัศน์)
ปฐพีเล่ห์รัก หนึ่งในสี่ละครฉลองครบรอบ 40 ปี ไทยทีวีสีช่อง 3 ชุด 4 หัวใจแห่งขุนเขา จากนวนิยายชุด บ้านไร่ปลายฝัน
ปฐพีเล่ห์รัก เป็นละครแนวโรแมนติก ดรามา ของบริษัท กู้ดฟีลลิ่ง จำกัดบทประพันธ์โดย ร่มแก้ว, บทโทรทัศน์โดย ประไพศรี ศรีนาทม กำกับการแสดงโดย สมจริง ศรีสุภาพ ควบคุมการผลิตโดย สมจริง ศรีสุภาพ นำแสดงโดย ปริญ สุภารัตน์ แสดงเป็น ปฐพี (ดิน) ชาลิดา วิจิตรวงศ์ทอง แสดงเป็น ชะเอม ออกอากาศครั้งแรกวันที่ 26 พฤศจิกายน - 10 ธันวาคม พ.ศ. 2553 ทุกวันศุกร์-อาทิตย์ เวลา 20.30 - 22.30 น. และนำมาออกอากาศซ้ำวันที่ 7 มิถุนายน - 27 มิถุนายน พ.ศ. 2555 ทุกวันจันทร์-ศุกร์ เวลา 14.40 - 15.40 น.
เรื่องราวของ ปฐพี อดิศวร หรือ ดิน (ปริญ สุภารัตน์) หนุ่มหล่อมาดขรึมเจ้าของ ธารารินทร์รีสอร์ท ที่มักจะคอยจับผิด
พฤติกรรมของ เฌอเอม ว่องวาณิชย์สกุลกิจ หรือ ชะเอม (ชาลิดา วิจิตรวงศ์ทอง) พนักงานใหม่ของรีสอร์ทจากการคอยจับผิด
ก็กลายเป็นความรักแบบไม่รู้ตัวแต่แล้วเมื่อปฐพีรู้ว่าชะเอมคนที่เขารักคือลูกสาวของ โมกข์ ว่องวาณิชย์สกุลกิจ (จักรกฤษณ์ อำมะรัตน์) คู่แข่งทางธุรกิจของเขาเองแล้วปฐพีกับชะเอมจะทำอย่างไรกับความรักของตัวเอง
วายุภัคมนตรา (ละครโทรทัศน์)
วายุภัคมนตรา หนึ่งในสี่ละครฉลองครบรอบ 40 ปี ไทยทีวีสีช่อง 3 ชุด 4 หัวใจแห่งขุนเขา จากนวนิยายชุด บ้านไร่ปลายฝัน
วายุภัคมนตรา เป็นละครแนวโรแมนติก ดรามา ของบริษัท แอคอาร์ต เจเนเรชั่น จำกัด บทประพันธ์โดย แพรณัฐ บทโทรทัศน์โดย ฐานวดี สถิตยุทธการ กำกับการแสดงโดย พงษ์พัฒน์ วชิรบรรจง ควบคุมการผลิตโดย ธัญญา วชิรบรรจง นำแสดงโดย ปกรณ์ ฉัตรบริรักษ์ แสดงเป็น วายุภัค (ลม) ราศรี บาเลนซิเอก้า แสดงเป็น ทิชากร (กะทิ) ออกอากาศครั้งแรกวันที่ 10 ธันวาคม - 25 ธันวาคม พ.ศ. 2553 ทุกวันศุกร์-อาทิตย์ เวลา 20.30 - 22.30 น. และนำมาออกอากาศซ้ำวันที่ 28 มิถุนายน - 20 กรกฎาคม พ.ศ. 2555 ทุกวันจันทร์-ศุกร์ เวลา 14.40 - 15.40 น.
ทางหลวงแผ่นดินหมายเลข 2256
ทางหลวงแผ่นดินหมายเลข 2256 (ถนนโค้ง - กุดม่วง) เป็นทางหลวงที่สำคัญสายหนึ่งที่ใช้เดินทางเชื่อมระหว่าง ภาคกลาง กับภาคตะวันออกเฉียงเหนือ ใน จังหวัดนครราชสีมา และจังหวัดลพบุรี มีระยะทางทั้งหมดประมาณ 77.033 กิโลเมตร แนวถนนสายนี้ทางเริ่มจากถนนสุรนารายณ์ (ทางหลวงแผ่นดินหมายเลข 205) ที่หลักกิโลเมตรที่ 56 ใน ตำบลชัยบาดาล อำเภอชัยบาดาล จังหวัดลพบุรี ข้ามแม่น้ำป่าสัก ผ่านอำเภอท่าหลวง เข้าสู่อำเภอชัยบาดาลอีกครั้ง อำเภอลำสนธิ จังหวัดลพบุรี เข้าสู่อำเภอด่านขุนทด จังหวัดนครราชสีมา ไปสิ้นสุดที่ ถนนสีคิ้ว-ชัยภูมิ (ทางหลวงแผ่นดินหมายเลข 201) ที่หลักกิโลเมตรที่ 34 ในอำเภอด่านขุนทด จังหวัดนครราชสีมา
ทะเลสาบฮิบาระ
ทะเลสาบฮิบาระ (桧原湖 "Hibara-ko") เป็นทะเลสาบตั้งอยู่บริเวณตำบลยามะ จังหวัดฟูกูชิมะ ประเทศญี่ปุ่น  เป็นส่วนหนึ่งของอุทยานแห่งชาติบันไดอาซาฮิ ทะเลสาบฮิบาระเป็นทะเลสาบที่ใหญ่ที่สุดในบริเวณที่ราบสูงบันไดโกเก็ง
บริเวณรอบทะเลสาบได้รับการพัฒนาเป็นสถานที่ท่องเที่ยวเช่น การเดินป่า ล่องเรือ ตั้งค่ายพักแรม และการตกปลาน้ำแข็งซึ่งเป็นที่นิยมในฤดูหนาว
ฮานามากิ
ฮานามากิ () เป็นเมืองในจังหวัดอิวาเตะ ประเทศญี่ปุ่น ในปี 2005 คาดว่ามีจำนวนประชากรประมาณ 106,414 คน ฮานามากิเป็นเมืองบ้านเกิดของ เค็นจิ มิยาซาวะ กวีชื่อดังในสมัยโชวะ
สภาพด่าง
สภาพด่าง หรือ อัลคาไลนิตี้ หรือ ค่าอัลคาไลน์ (; A) เป็นการวัดความสามารถของสารละลายในการเปลี่ยนสภาพกรดให้เข้าสู่จุดสะเทินของคาร์บอเนตหรือไบคาร์บอเนต สภาพด่างเท่ากับผลรวมของปริมาณสัมพันธ์ของเบสในสารละลายนั้น ในสิ่งแวดล้อมธรรมชาติ สภาพด่างคาร์บอเนตมีผลกระทบต่อสภาพด่างรวมมากที่สุดเนื่องจากการพบได้ทั่วไปและการสลายตัวของหินคาร์บอเนตและการมีอยู่ของคาร์บอนไดออกไซด์ในชั้นบรรยากาศ สารประกอบทางธรรมชาติอื่นที่สามารถมีผลต่อสภาพด่างได้ คือ บอเรต ไฮดรอกไซด์ ฟอสเฟต ซิลิเกต ไนเตรด แอมโมเนียละลาย คู่ของเบสที่จับกับกรดอินทรีย์บางชนิดและซัลเฟต ค่าสภาพด่างมักระบุในหน่วย mEq/L (มิลลิอิควิวาเลนท์ต่อลิตร) ในทางพาณิชย์ อย่างเช่นในอุตสาหกรรมสระน้ำ สภาพด่างอาจระบุในหน่วยส่วนต่อล้านส่วน (ppm) ได้ด้วย
ในการวัดสภาพด่างของน้ำบาดาลหรือน้ำทะเล สามารถหาได้จากสูตร
A = [HCO] + 2[CO] + [B(OH)] + [OH] + 2[PO] + [HPO] + [SiO(OH)] − [H] − [HSO]
สภาพด่างสามารถวิเคราะห์ได้จากการไตเตรดตัวอย่างสารละลายกับกรดเข้มข้นจนกระทั่งไอออนข้างต้นมีคุณสมบัติเป็นบัฟเฟอร์ทั้งหมดเหนือค่า pH ของไบคาร์บอเนตหรือคาร์บอเนตที่ใช้ไป เมื่อถึงจุดนี้ เบสทั้งหมดที่สนใจศึกษาจะได้รับโปรตอนเข้ามาจนถึงสปีซีระดับศูนย์ ซึ่งจะไม่ก่อให้เกิดสภาพด่างอีกต่อไป ยกตัวอย่างเช่น ปฏิกิริยาด้านล่างนี้เกิดขึ้นระหว่างการเติมกรดเข้าไปในสารละลายน้ำทะเล:
จะสังเกตจากปฏิกิริยาการรับโปรตอนข้างต้นได้ว่าเบสส่วนใหญ่จะได้รับโปรตอน (H) หนึ่งตัวเพื่อให้ตัวเองกลายมาเป็นสปีซีที่เป็นกลาง และเพิ่มสภาพด่างหนึ่งต่อสมมูล อย่างไรก็ตาม CO จะได้รับโปรตอนสองตัวก่อนที่จะเข้าสู่สปีซีระดับศูนย์ (CO) จึงเพิ่มสภาพด่างทีละสองต่อโมลของ CO [H] และ [HSO] ลดสภาพด่าง เนื่องจากทั้งสองทำหน้าที่ให้โปรตอน ซึ่งมักใช้แสดงร่วมกับ [H]
หน่วยบัญชาการสงครามพิเศษทางเรือ กองเรือยุทธการ
หน่วยบัญชาการสงครามพิเศษทางเรือ กองเรือยุทธการ (ย่อ: นสร.กร.; ) ทั่วไปเรียก ซีล (SEAL) หรือ มนุษย์กบ เป็นหน่วยรบพิเศษ สังกัดกองเรือยุทธการ ของกองทัพเรือไทย ซึ่งฝึกหนักที่สุดในบรรดาหน่วยรบพิเศษของทุกเหล่าทัพไทย มีผู้บังคับบัญชา อัตรา พลเรือตรี
ในระหว่างสงครามโลกครั้งที่ 2 กองกำลังทางเรือของทั้งฝ่ายพันธมิตรและฝ่ายอักษะ ต่างก็ได้ส่งหน่วยรบพิเศษซึ่งเป็นหน่วยรบขนาดเล็กที่ได้รับการฝึก ให้มีขีดความสามารถเหนือทหารทั่วไปเข้าปฏิบัติการทำลายกองเรือและสถานที่สำคัญทางยุทธศาสตร์ของฝ่ายตรงข้าม ทำการก่อวินาศกรรมและปฏิบัติการลับอื่น ๆ ซึ่งผลการปฏิบัติของแต่ละฝ่ายต่างก็สร้างความเสียหายให้กับฝ่ายตรงข้ามเป็นอย่างมาก แม้ว่าสงครามจะสิ้นสุดลงแล้วแต่ภารกิจของหน่วยรบพิเศษก็ไม่ได้จบสิ้นไปด้วย ตรงกันข้ามกลับได้รับการพัฒนาอย่างต่อเนื่อง ทั้งด้านองค์บุคคล องค์วัตถุและองค์ยุทธวิธี สำหรับประเทศไทย ในปี พ.ศ. 2495 กระทรวงกลาโหม ได้มีความคิดที่จะจัดตั้งหน่วยทำลายใต้น้ำขึ้น และได้เชิญผู้แทนเหล่าทัพกับกรมตำรวจไปประชุม เรื่อง การจัดตั้งหน่วยฝึกว่ายน้ำ ร่วมกับ จนท.ทร.สหรัฐฯ ประจำหน่วย MAAG (MILITARY ASSISTANCE ADVISORY GROUP) การประชุมคราวนั้นที่ประชุมมีมติให้ กองทัพเรือ เป็นผู้รับผิดชอบดำเนินการจัดตั้งหน่วยฝึก และจากการหารือระหว่าง กองทัพเรือ กับ MAAG ซึ่งได้แนวความคิดในการจัดตั้งหน่วยฝึก
พ.ศ. 2558 หน่วยบัญชาการสงครามพิเศษทางเรือ เป็นผู้ให้การฝึกแก่นักกีฬาสโมสรฟุตบอลราชนาวี ก่อนเข้าร่วมการแข่งไทยลีกคัพ และในช่วงกลางปี พ.ศ. 2561 หน่วยนี้ยังเป็นส่วนหนึ่งในปฏิบัติการค้นหาและกู้ภัยถ้ำหลวงการฝึกในหลักสูตรนักทำลายใต้น้ำจู่โจม ใช้ระยะเวลาประมาณ 7-8 เดือน นับเป็นการฝึกหลักสูตรทางทหารที่มีระยะเวลานานที่สุดของไทย แบ่งออกเป็น 5 ช่วง ได้แก่
เมื่อสำเร็จหลักสูตรจะได้ประดับตราความสามารถ ซึ่งออกแบบโดย พลเรือโท พัน รักษ์แก้ว โดยส่วนประกอบของตรามีความหมายดังนี้
กฎสำคัญของนักเรียนนักทำลายใต้น้ำจู่โจม คือ มีจิตใจเข้มแข็ง กล้าเผชิญหน้าต่อปัญหาต่าง ๆ ตัดสินใจด้วยความเด็ดขาด รวดเร็ว แม่นยำ ถูกต้อง เอาตัวเองรอดได้โดยไม่ทิ้งเพื่อน และมีความจงรักภักดีต่อชาติ ศาสนา พระมหากษัตริย์
ฟุตบอลชายหาดในเอเชียนบีชเกมส์ 2010
ฟุตบอลชายหาดในเอเชียนบีชเกมส์ 2010 ได้จัดขึ้นในวันที่ 8 ธันวาคม ถึง 16 ธันวาคม ค.ศ. 2010 (พ.ศ. 2553) ในมัสกัต ประเทศโอมาน
หมาไม้ต้นสนยุโรป
หมาไม้ต้นสนยุโรป () หรือที่รู้จักกันโดยทั่วไปว่า หมาไม้ต้นสน ในประเทศยุโรปที่พูดภาษาอังกฤษ เป็นสัตว์ท้องถิ่นในยุโรปเหนือ อยู่ในวงศ์เพียงพอน (Mustelidae) ซึ่งเป็นวงศ์เดียวกับมิงค์, นาก, แบดเจอร์ และวูล์ฟเวอรีน และวีเซิล มีขนาดใหญ่ประมาณแมวบ้าน ลำตัวยาว 53 เซนติเมตร และหางของมันสามารถยาวได้ถึง 25 เซนติเมตร ตัวผู้มีขนาดใหญ่กว่าตัวเมียเล็กน้อย โดยเฉลี่ย มีน้ำหนักประมาณ 1.5 กิโลกรัม ขนของมันมักมีสีน้ำตาลอ่อนไปจนถึงน้ำตาลเข้ม และจะมีขนาดใหญ่ขึ้นและนุ่มขึ้นระหว่างฤดูหนาว พวกมันมีช่วงลำคอสีครีมไปจนถึงเหลือง
ที่อยู่อาศัยของหมาไม้ต้นสนมักเป็นพื้นที่ป่าทึบ หมาไม้ต้นสนมักจะสร้างรังของตนในโพรงต้นไม้หรือทุ่งที่มีพุ่มไม้ปกคลุม หมาไม้เป็นสัตว์ในวงศ์เพียงพอนสกุลเดียวที่มีกรงเล็บกึ่งสามารถย้อนกลับได้ ซึ่งทำให้หมาไม้มีการใช้ชีวิตเกี่ยวข้องกับต้นไม้มากขึ้น อย่างเช่น การปีนหรือการวิ่งบนกิ่งไม้ แม้ว่ามันจะสามารถวิ่งได้อย่างรวดเร็วบนพื้นด้วยเช่นกัน ส่วนใหญ่มักออกหากินในเวลาเย็นหรือกลางคืน หมาไม้มีหูกลมขนาดเล็กและไวต่อสัมผัสและฟันแหลมคมสำหรับกินสัตว์เลี้ยงลูกด้วยนมขนาดเล็ก นก แมลง กบ และซากสัตว์ นอกจากนี้ยังเป็นที่ทราบกันว่ามันกินเบอร์รี่ ไข่ของนก เนื้อ ถั่วและน้ำผึ้ง หมาไม้ยุโรปเป็นสัตว์แสดงความเป็นเจ้าของอาณาเขตโดยขี้ไว้ตำแหน่งต่าง ๆ
ถึงแม้ว่าหมาไม้ต้นสนจะเป็นเหยื่อของอินทรีสีทองในบางครั้ง และหมาจิ้งจอกแดงไม่บ่อยครั้งหนัก มนุษย์กลับเป็นภัยคุกคามที่ใหญ่ที่สุดต่อหมาไม้ต้นสนยุโรป ขนคุณภาพดีของมาร์เท็นมีราคาสูง และการสูญเสียถิ่นที่อยู่ นำไปสู่การไล่ล่าของคนดูแลสัตว์ การก่อกวนโดยมนุษย์ การวางยาพิษผิดกฎหมาย และการถูกยิง ได้ทำให้จำนวนประชากรของหมาไม้ต้นสนยุโรปลดจำนวนลงอย่างมาก ในสหราชอาณาจักร หมาไม้ต้นสนและรังของมันได้รับการคุ้มครองภายใต้พระราชบัญญัติสัตว์ป่าและชนบท (1981) และพระราชบัญญัติป้องกันสิ่งแวดล้อม
ล่าสุด (ธันวาคม ค.ศ. 2007) หมาไม้ต้นสนได้รับการระบุว่าลดจำนวนประชากรของสายพันธุ์ต่างถิ่นรุกรานกระรอกสีเทาตะวันออกในสหราชอาณาจักร ด้วยจำนวนที่เพิ่มมากขึ้นของหมาไม้ต้นสนยุโรปทันกับจำนวนของกระรอกสีเทา จำนวนของกระรอกจึงได้ลดลงอย่างรวดเร็ว มีทฤษฎีอธิบายว่าที่เป็นเช่นนี้เพราะกระรอกสีเทาใช้เวลาบนพื้นดินนานกว่ากระรอกสีแดง จึงมีโอกาสที่จะพบกับนักล่าตามธรรมชาติมากกว่า
หมาไม้ต้นสนยุโรปสามารถมีอายุได้ถึง 18 ปีในการเลี้ยงดูของสวนสัตว์ แต่ในธรรมชาติ อายุขัยของมันมักจะอยู่ระหว่าง 8-10 ปี หมาไม้ต้นสนเจริญเติบโตถึงวัยเจริญภัยในช่วงสองถึงสามปีแรก ตัวอ่อนมักจะเกิดขึ้นในช่วงเดือนมีนาคมหรือเมษายนหลังจากอยู่ในครรภ์มานานกว่าเจ็ดเดือน โดยเกิดครอกละหนึ่งถึงห้าตัว หมาไม้ต้นสนยุโรปตัวอ่อนมีน้ำหนักแรกเกิด 30 กรัม ตัวอ่อนจะเริ่มต้นออกจากรังของมันช่วงกลางเดือนมิถุนายน และมีอิสระเต็มที่หกเดือนหลังจากเกิดมา
เขื่อนห้วยตาเกาว์ใหม่
เขื่อนห้วยตาเกาว์ใหม่ เป็นเขื่อนดิน อยู่ในเขตรักษาพันธุ์สัตว์ป่าห้วยทับทัน-ห้วยสำราญ อำเภอกาบเชิง จังหวัดสุรินทร์ อยู่ห่างจากตัวจังหวัดประมาณ 86 กิโลเมตร
เขื่อนตาเกาว์ใหม่สร้างเสร็จเมื่อ พ.ศ. 2528 โดยรัฐบาลญี่ปุ่นมอบให้ ปิดกั้นห้วยทับทันและห้วยสำราญที่บ้านตาเกาว์ ที่รับน้ำมาจากน้ำตก 5 แห่งสร้างขึ้นเพื่อบรรเทาอุทกภัยและเพื่อการเกษตรโดยเฉพาะ
เขื่อนตาเกาว์ใหม่มีความสูงจากท้องน้ำ 21 เมตร สันเขื่อนยาว 600 เมตร สามารถกักเก็บน้ำได้ 10.20 ล้านลูกบาศก์เมตร
ปัจจุบัน เขื่อนห้วยตาเกาว์ใหม่เป็นแหล่งเพาะพันธุ์ปลา มีสถานที่พักผ่อนหย่อยใจ และมีร้านอาหารริมเขื่อนอยู่มากมาย ซึ่งเปรียบเสมือนเป็นสวรรค์ชายหาดของคนชาวสุรินทร์ และในฤดูร้อน น้ำจะลดและมีหาดทรายเหมือนทะเล ลงเล่นน้ำได้โดยไม่เสียค่าใช้จ่าย
เฝิง ยิงฉี
เฝิง ยิงฉี (; ) เป็นนักกีฬาฟันดาบบนรถวีลแชร์ในกีฬาพาราลิมปิกจากเขตการปกครองพิเศษฮ่องกง ประเทศจีน ในพาราลิมปิกฤดูร้อน 2000 เขาชนะการแข่งขันโดยได้รับเหรียญทองสามรายการในประเภทชายเดี่ยวฟอยล์, ทีมฟอยล์ และเดี่ยวเซเบอร์ และได้รับเหรียญทองแดงในประเภททีมเซเบอร์ สี่ปีต่อมาที่เอเธนส์พาราลิมปิก เขาชนะการแข่งขันโดยได้รับเหรียญทองสองรายการในประเภทชายเดี่ยวฟอยกับทีมเซเบอร์ และหนึ่งเหรียญเงินในประเภททีมฟอยล์
เฝิงได้สูญเสียการใช้ขาได้ตามปกติตั้งแต่ครั้งยังเด็กเนื่องจากติดไวรัสซึ่งได้ทำลายไขสันหลังของเขา (โรคกระดูกสันหลังอักเสบเฉียบพลันใน ค.ศ. 1994 ด้วยภาวะอัมพาตของร่างกายส่วนล่าง) ในวัย 15 ปี เขาเริ่มฝึกกีฬาฟันดาบบนรถวีลแชร์ที่สถาบันฝึกอบรมระดับชาติของฮ่องกง (Hong Kong Sports Institute) หลังจากพาราลิมปิกฤดูร้อน 2004 สิ้นสุดลง เขาได้ฟื้นความสามารถในการเดินและวางมือจากกีฬาฟันดาบ
ในเดือนที่มีการจัดพาราลิมปิกฤดูร้อน 2008 ในปักกิ่ง เฝิงได้เป็นโค้ชให้กับโทโยอากิ ฮิซากาว่า ซึ่งเป็นนักกีฬาฟันดาบบนรถวีลแชร์ชาวญี่ปุ่น ในช่วงการเตรียมตัวก่อนแข่ง
เฝิง ยิงฉี ได้ศึกษาในวิทยาลัยซาเถียนซูเจ้อกง (沙田蘇浙公學) ในช่วงต้นปี และได้รับวุฒิปริญญาตรีเกียรตินิยมในสาขาพลศึกษาและการจัดการนันทนาการจากมหาวิทยาลัยฮ่องกงแบบติสต์ (香港浸會大學) และได้รับปริญญาโทสาขาชีวกลศาสตร์การกีฬาจากมหาวิทยาลัยเนชั่นแนลไทวานนอร์มอล (國立臺灣師範大學) ปัจจุบันเขาสมัครเข้าศึกษาต่อในระดับปริญญาเอกที่ภาควิชาศัลยกรรมกระดูกและวิทยาการการบาดเจ็บ คณะแพทยศาสตร์ มหาวิทยาลัยไชนีสออฟฮ่องกง (香港中文大學)
ในค.ศ. 2010 ช่วงฤดูร้อน เฝิง ยิงฉี ได้รับรางวัลโพสท์เกรดูเอท ทราเวล จากชมรมระหว่างประเทศว่าด้วยชีวกลศาสตร์ในการกีฬา (International Society on Biomechanics in Sports) และเขายังเป็นสมาชิกคณะกรรมการของสมาคมเวชศาสตร์การกีฬาและวิทยาศาสตร์การกีฬาของฮ่องกง ตั้งแต่ค.ศ. 2010 จนถึงปัจจุบัน โดยมีงานวิจัยที่สนใจได้แก่: ระบบการจัดหมวดหมู่ในกีฬาพาราลิมปิก, การแบ่งกลุ่มข้อมูล, การจำลองด้วยคอมพิวเตอร์, เทคโนโลยีอุปกรณ์กีฬา (SET), กลศาสตร์ของกล้ามเนื้อ และการวิเคราะห์การเคลื่อนที่ในกีฬา
เทศบาลตำบลลาดบัวขาว
เทศบาลตำบลลาดบัวขาว เป็นเทศบาลแห่งหนึ่งในอำเภอสีคิ้ว จังหวัดนครราชสีมา
เทศบาลตำบลลาดบัวขาว อำเภอสีคิ้ว จังหวัดนครราชสีมา โดยตั้งอยู่ทางทิศตะวันตกของอำเภอสีคิ้ว ถนนมิตรภาพ หลักกิโลเมตรที่ 201 - 203 อยู่ห่างจากอำเภอสีคิ้ว ประมาณ 10 กิโลเมตร และอยู่ทางทิศตะวันตกของตัวเมืองนครราชสีมา ระยะทางห่างจากตัวจังหวัดนครราชสีมา ประมาณ 59 กิโลเมตร เทศบาลตำบลลาดบัวขาว มีพื้นที่ 7.54 ตารางกิโลเมตรหรือประมาณ 4,712.5 ไร่ ครอบคลุมพื้นที่บางส่วนของตำบลลาดบัวขาว อำเภอสีคิ้ว จังหวัดนครราชสีมา มีจำนวน 4 หมู่บ้าน ดังนี้เทศบาลตำบลลาดบัวขาว เดิมทีมีฐานะเป็นองค์กรปกครองส่วนท้องถิ่นรูปแบบสุขาภิบาลมีชื่อว่า สุขาภิบาลลาดบัวขาว เมื่อวันที่ 28 กุมภาพันธ์ 2528 และได้รับการยกฐานะเป็น เทศบาลตำบลลาดบัวขาว เมื่อวันที่ 25 พฤษภาคม พ.ศ. 2542
ชุมชนในเขตเทศบาลตำบลลาดบัวขาวมีทั้งหมด 11 ชุมชน ดังต่อไปนี้ในเขตเทศบาลตำบลลาดบัวขาวไม่มีโรงพยาบาลและสถานีอนามัย ประชาชนสามารถใช้บริการสถานีอนามัยที่ใกล้ที่สุด คือ สถานีอนามัยคลองตะแบก อยู่ห่างจากเทศบาลประมาณ 2 กิโลเมตร และโรงพยาบาลที่อยู่ใกล้ที่สุด คือ โรงพยาบาลสีคิ้ว อยู่ห่างจากเทศบาลประมาณ 8 กิโลเมตร
เนื่องจากเป็นชุมชนที่อยู่ริมถนนมิตรภาพ สามารถเดินทางเชื่อมต่อกับ อำเภอต่างๆ ในจังหวัดนครราชสีมา หรือว่า เดินทางไปที่จังหวัดต่างๆ ในภาคตะวันออกเฉียงเหนือ ได้อย่างทั่วถึง สะดวกและรวดเร็ว มีถนนมิตรภาพเป็นเส้นทางคมนาคมหลัก
การบริการขนส่งสาธารณะทางรถยนต์โดยสารประจำทางในเขตเทศบาล
วัดในเขตเทศบาลตำบลลาดบัวขาว มีทั้งหมด 2 วัดคือ
เทศบาลตำบลคลองไผ่
เทศบาลตำบลคลองไผ่ เป็นเทศบาลแห่งหนึ่งในอำเภอสีคิ้ว จังหวัดนครราชสีมา
เทศบาลตำบลคลองไผ่ ตั้งอยู่ในท้องที่ ของ ตำบลคลองไผ่ อำเภอสีคิ้ว จังหวัดนครราชสีมา โดยตั้งอยู่ทางทิศตะวันตกของอำเภอสีคิ้ว ถนนมิตรภาพ อยู่ห่างจากอำเภอสีคิ้ว ประมาณ 10 กิโลเมตร และอยู่ทางทิศตะวันตกของตัวเมืองนครราชสีมา ระยะทางห่างจากตัวจังหวัดนครราชสีมา ประมาณ 59 กิโลเมตร เทศบาลตำบลคลองไผ่ มีพื้นที่ 7.68 ตารางกิโลเมตรหรือประมาณ 4,712.5 ไร่ ครอบคลุมพื้นที่บางส่วนของตำบลคลองไผ่ อำเภอสีคิ้ว จังหวัดนครราชสีมา มีจำนวน 2 หมู่บ้าน ดังนี้เทศบาลตำบลคลองไผ่ เดิมทีมีฐานะเป็นองค์กรปกครองส่วนท้องถิ่นรูปแบบสุขาภิบาลมีชื่อว่า สุขาภิบาลคลองไผ่ เมื่อวันที่ 23 ธันวาคม 2528 และได้รับการยกฐานะเป็น เทศบาลตำบลคลองไผ่ เมื่อวันที่ 25 พฤษภาคม พ.ศ. 2542
ชุมชนในเขตเทศบาลตำบลคลองไผ่มีทั้งหมด 10 ชุมชน ดังต่อไปนี้
ในเขตเทศบาลตำบลคลองไผ่ มีสถานีอนามัย 1 แห่ง คือ
เนื่องจากเป็นชุมชนที่อยู่ริมถนนมิตรภาพ สามารถเดินทางเชื่อมต่อกับ อำเภอต่างๆ ในจังหวัดนครราชสีมา หรือว่า เดินทางไปที่จังหวัดต่างๆ ในภาคตะวันออกเฉียงเหนือ ได้อย่างทั่วถึง สะดวกและรวดเร็ว มีถนนมิตรภาพเป็นเส้นทางคมนาคมหลัก และมีการบริการขนส่งสาธารณะทางรถยนต์โดยสารประจำทางในเขตเทศบาล
แขวงชินางาวะ
ชินางาวะ () เป็น 1 ใน 23 แขวงพิเศษของโตเกียว เป็นแขวงที่ตั้งของสถานทูตต่างชาติ 9 ประเทศ ในปี พ.ศ. 2553 มีประชากรประมาณ 349,829 คน
อิวาเนะ มัตสึอิ
อิวาเนะ มัตสึอิ () ; 22 พฤษภาคม ค.ศ. 1885 — 22 กันยายน ค.ศ. 1957) เป็นนายพลในกองทัพบกญี่ปุ่นระหว่างสงครามโลกครั้งที่สอง อิวาเนะ มัตสึอิได้เป็นผู้เกี่ยวข้องกับการสังหารหมู่นานกิง และถูกตัดสินประหารชีวิตโดยการยิงเป้าแล้วแขวนคอประจานต่อหน้าสาธารณชน โทษฐานอาชญากรรมสงคราม
ฟีลิป อามอรี
ฟีลิป อามอรี (; 6 มีนาคม ค.ศ. 1940 - 23 พฤษภาคม ค.ศ. 2006) เป็นนักธุรกิจสื่อสิ่งพิมพ์ชาวฝรั่งเศส เป็นเจ้าของสื่อรายใหญ่ที่มีอิทธิพลที่สุดในฝรั่งเศส เขาเป็นผู้ก่อตั้งบริษัทการพิมพ์ฟีลิป อามอรี () ผู้ตีพิมพ์หนังสือพิมพ์เลอปารีเซียง () หนังสือพิมพ์ท้องถิ่นของปารีส และเลกิป () นิตยสารกีฬารายใหญ่ของฝรั่งเศส
บริษัทลูกของอีพีเอ ชื่อว่า องค์การกีฬาอามอรี (Amaury Sport Organisation - ASO) เป็นบริษัทผู้จัดการแข่งขันกีฬารายการสำคัญหลายรายการ เช่น การแข่งขันจักรยานตูร์เดอฟร็องส์, บูเอลตาอาเอสปัญญา, ปารีส-นิส, การแข่งขันรถวิบากปารีส-ดาการ์
คิง แคมป์ ยิลเลตต์
คิง แคมป์ ยิลเลตต์ (; 5 มกราคม ค.ศ. 1855 - 9 กรกฎาคม ค.ศ. 1932) เป็นนักธุรกิจชาวอเมริกัน มีชื่อเสียงในฐานะเป็นผู้ประดิษฐ์มีดโกนหนวดแบบนิรภัย (Safety razor) ที่สามารถโกนหนวดโดยไม่จำเป็นต้องระวังมีดบาด และผลิตมีดโกนหนวดแบบเปลี่ยนใบมีด ใช้แล้วทิ้ง วางจำหน่ายในราคาถูกเป็นคนแรก เมื่อ ค.ศ. 1903 ในชื่อผลิตภัณฑ์ "ยิลเลตต์"
เปป กวาร์ดิโอลา
เปป กวาร์ดิโอลา (; เกิดเมื่อวันที่ 18 มกราคม ค.ศ. 1971 ที่เมืองซันต์เปดอร์ บาร์เซโลนา แคว้นกาตาลุญญา; มีชื่อเต็มว่า ฌูแซ็ป กวาร์ดิโอลา อี ซาลา (Josep Guardiola i Sala)) เป็นผู้จัดการทีมฟุตบอลและอดีตนักฟุตบอลชาวสเปน ปัจจุบันเป็นผู้จัดการทีม แมนเชสเตอร์ ซิตี้ กวาร์ดิโอลาเคยเล่นในตำแหน่ง กองกลางตัวรับ และเล่นกับสโมสรฟุตบอลบาร์เซโลนาเป็นหลัก และยังเป็นส่วนหนึ่งของทีมของ โยฮัน ครัฟฟ์ ที่นำทีมบาร์เซโลนาชนะการแข่งขันยูโรเปียนคัพครั้งแรก กวาร์ดิโอลายังเล่นให้กับสโมสรฟุตบอลเบรสเซีย, สโมสรฟุตบอลโรมา, สโมสรฟุตบอลอัลอาห์ลี และสโมสรฟุตบอลโดราโดสเดอซีนาโลอา ส่วนในการแข่งขันระดับนานาชาติ เป็นตัวแทนของฟุตบอลทีมชาติสเปน และในบางครั้งยังเล่นในนัดกระชับมิตรใหักับฟุตบอลทีมชาติกาตาลุญญาอีกด้วย
หลังจากที่กวาร์ดิโอลาเลิกเล่นฟุตบอลนั้น กวาร์ดิโอลาได้เป็นโค้ชให้กับสโมสรฟุตบอลบาร์เซโลนาทีมบี และเมื่อ เดือนพฤษภาคม ปี ค.ศ. 2008 ประธานสโมสรฟุตบอลบาร์เซโลนา ควน บาหอร์ตา ประกาศว่ากวาร์ดิโอลาจะมาแทน ฟรังก์ ไรการ์ด ในตำแหน่งผู้จัดการทีม โดยเซ็นสัญญาเมื่อวันที่ 5 มิถุนายน ค.ศ. 2008 ในฤดูกาลแรกในฐานะผู้จัดการทีม เมื่อฤดูกาล 2008–09 บาร์เซโลนาชนะ 3 ตำแหน่งคือ ลาลีกา, โคปาเดลเรย์ และยูฟ่าแชมเปียนส์ลีก ในการที่นำทีมชนะยูฟ่าแชมเปียนส์ลีก ทำให้กวาร์ดิโอลาเป็นผู้จัดการทีมที่อายุน้อยที่สุด และในฤดูกาล 2009–10 กวาร์ดิโอลานำทีมบาร์เซโลนาชนะในซูเปร์โกปาเดเอสปาญา โดยชนะแอทเลติกบิลบาโอ และชนะในยูฟ่าซูเปอร์คัพ โดยชนะสโมสรฟุตบอลชาคห์ตาร์โดเนตสค์ และชนะในฟีฟ่าคลับเวิลด์คัพ โดยชนะสโมสรฟุตบอลเอสตูดีอันเตส ทำให้เป็นผู้จัดการที่นำถ้วยรางวัลชนะเลิศให้กับทีม 6 ถ้วยในการแข่งขันเพียงปีเดียว
แต่ในฤดูกาล 2011-2012 ที่บาร์เซโลนาไม่ประสบความสำเร็จ ทั้งในลาลีกาและยูฟ่าแชมเปียนส์ลีก โดยในยูฟ่าแชมเปียนส์ลีกนั้น หลังจากทีมตกรอบรองชนะเลิศ เมื่อเป็นฝ่ายเสมอกับสโมสรฟุตบอลเชลซี ที่สนามแคมป์นู ซึ่งเป็นสนามเหย้าของตัวเอง ตกรอบไปด้วยผลต่างของประตู กวาร์ดิโอลาก็ได้ประกาศจะลาออกจากตำแหน่งผู้จัดการทีมหลังจบฤดูกาล และขอหยุดพักการทำหน้าที่ผู้จัดการทีมทั้งหมดเป็นการชั่วคราว โดยผลงานในการเป็นผู้จัดการทีมบาร์เซโลนานั้น กวาร์ดิโอลานำทีมบาร์เซโลนาได้ถ้วยรางวัลชนะเลิศทั้งหมด 14 ถ้วย
หลังจากหยุดพักการทำหน้าที่ผู้จัดการทีมทั้งหมดเป็นการชั่วคราวแล้ว บาเยิร์นมิวนิกได้ประกาศเมื่อวันที่ 16 มกราคม ค.ศ. 2013 ว่ากวาร์ดิโอลาจะมาเป็นผู้จัดการทีม ในฤดูกาล 2013-14 หลังจาก ยุพพ์ ไฮน์เคส ได้ประกาศยุติการเป็นผู้จัดการทีมอย่างถาวร
ซึ่งกวาดิโอล่าได้พาบาเยิร์น มิวนิกคว้าแชมป์บุนเดสลีกา เยอรมัน สามปีซ้อน และได้แชมป์เดเอฟเอส โบคาล 2 ถ้วยในฤดูกาล 2013-2014 และในฤดูกาล 2015-2016 หลังชนะดวลจุดโทษดอร์ทมุนท์ ก่อนที่จะลาการเป็นผู้จัดการทีมบาเยิร์น มิวนิก
ต่อมาในต้นปี ค.ศ. 2016 แมนเชสเตอร์ซิตี ในพรีเมียร์ลีก อังกฤษ ได้ประกาศอย่างเป็นทางการว่า ในฤดูกาล 2016–17 กวาร์ดิโอลาจะมาเป็นผู้จัดการทีมแทนที่ของมานวยล์ เปเยกรีนี โดยมีการเซ็นสัญญาเป็นระยะเวลา 3 ปี 
▪ พรีเมียร์ลีก ชนะเลิศ 1 สมัย : 2017-2018
▪ อีเอฟแอลคัพ ชนะเลิศ 1 สมัย : 2017-2018
สาขาวิชารัฐประศาสนศาสนสตร์ มหาวิทยาลัยราชภัฏเชียงใหม่
สาขาวิชารัฐประศาสนศาสตร์ เป็นสาขาวิชาในกำกับของ คณะมนุษยศาสตร์และสังคมศาสตร์ มหาวิทยาลัยราชภัฏเชียงใหม่ ได้ผ่านการเรียนการสอน ด้วยระยะเวลายาวนานกว่า 17 ปี ถือเป็นลำดับที่ 2 ของการก่อตั้งสาขารัฐประศาสนศาสตร์ในภาคเหนือ ปัจจุบันสาขารัฐประศาสนศาสตร์ มหาวิทยาลัยราชภัฏเชียงใหม่ เป็นสาขาวิชาได้รับความนิยมในการศึกษาต่อทั้งในระดับปริญาตรี ปริญญาโท ทั้งภาคปกติและภาคพิเศษ มากที่สุดในการสมัครเข้าศึกษาต่อในมหาวิทยาลัยราชภัฏเชียงใหม่ของทุกๆปี
พ.ศ. 2538 มีการประกาศใช้พระราชบัญญัติสถาบันราชภัฏ พ.ศ. 2538 มีผลทำให้มี การเปลี่ยนชื่อจาก วิทยาลัยครูเชียงใหม่ เป็นสถาบันราชภัฏเชียงใหม่ พร้อมกับการเปลี่ยนแปลงรายละเอียดการบริหารงานคณะวิชา โดยเรียกชื่อใหม่ว่าคณะมนุษยศาสตร์และสังคมศาสตร์ และประกอบด้วย 17 โปรแกรมวิชา และ 3 หมู่วิชา ที่เปิดสอนในขณะนั้น
สิงห์นครพิงค์
"สิงห์นครพิงค์" เป็นตราสัญลักษณ์ประจำหลักสูตรรัฐประศาสนศาสตร์ มหาวิทยาลัยราชภัฏเชียงใหม่ โดยมีความเป็นมาเนื่องจากมหาวิทยาลัยราชภัฏเชียงใหม่ ถูกก่อตั้งขึ้นมาเป็นมหาวิทยาลัยเพื่อการพัฒนาท้องถิ่น โดยที่ตั้งมหาวิทยาลัย ตั้งอยู่ในวิทยาเขตเวียงบัว อำเภอเมืองเชียงใหม่ จังหวัดเชียงใหม่ โดยมีพระธาตุดอยสุเทพเป็นสัญลักษณ์ของจังหวัดเชียงใหม่ ประกอบชัยภูมิที่ตั้งมหาวิทยาลัยถูกล้อมด้วยชุมชนเมืองเชียงใหม่ จึงเป็นที่มาของคำว่านครพิงค์ หรือชื่อเดิมของเมืองเชียงใหม่ จึงเป็นที่มาทั้งหมดของ สิงห์นครพิงค์ หรือ สิงห์ชมพู
สีน้ำตาล เป็นสีประจำสาขาวิชารัฐประศาสนศาสตร์ มหาวิทยาลัยราชภัฏเชียงใหม่ เป็นสีประจำชุดครุ่ยในชุดประกอบพิธีพระราชทานปริญญาบัตร
รปศ. รวมใจเป็นหนึ่ง เพื่อประเทศชาติและปวงชนชาวไทย
สูตรปรบมือ
1 12 1234 12 1234 12 12 1 PA
บูเกอร์ ที
บูเกอร์ ฮัฟแมน จูเนียร์ (Booker Huffman, Jr.) เกิดวันที่ 1 มีนาคม ค.ศ. 1965 อดีตนักมวยปล้ำอาชีพชาวอเมริกันเป็นที่รู้จักกันดีในชื่อ บูเกอร์ ที (Booker T) ได้เข้าสู่หอเกียรติยศดับเบิลยูดับเบิลยูอีประจำปี 2013
ในรอยัลรัมเบิล (2011) บูเกอร์ได้มาร่วมปล้ำรอยัลรัมเบิลนักมวยปล้ำ 40 คน ซึ่งได้ออกมาปล้ำเป็นลำดับที่21 แต่ก็ไม่ชนะซึ่งถูกเหวี่ยงออกนอกเวทีโดยเมสัน ไรอัน สมาชิกของเดอะเน็กซัส หลังจากศึกรอยัลรัมเบิล บูเกอร์ได้มาเป็นผู้บรรยายในสแมคดาวน์ ในเรสเซิลเมเนีย ครั้งที่ 27 บูเกอร์ได้เป็นผู้บรรยายในสนามช่วงไมเคิล โคลเจอกับเจอร์รี ลอว์เลอร์ โดยมีสโตน โคลด์ สตีฟ ออสตินเป็นกรรมการพิเศษ และเมื่อลอว์เลอร์ชนะ บูเกอร์มาแสดงความยินดีและมาขอเบียร์จากสโตน โคลด์ เลยโดนท่าสตันเนอร์ของสโตน โคลด์ ต่อมาบูเกอร์ก็กลับมาปล้ำอีกครั้งโดยชนะแจ็ก สแวกเกอร์ไปแบบ Count-out หลังแมตช์ในขณะที่สแวกเกอร์จะเดินกลับไปหลังฉากสแวกเกอร์ก็ถูกอีแวน บอร์นลอบทำร้ายทำให้ต้องหนีขึ้นมาบนเวทีแต่ก็ไม่วายถูกบูเกอร์ใช้ท่า Scissor Kick ใส่สแวกเกอร์ ต่อมาได้เปิดศึกกับแชมป์อินเตอร์คอนติเนนทัล โคดี โรดส์ และท้าชิงแชมป์ในแต่ก็ไม่สำเร็จ ในเรสเซิลเมเนีย ครั้งที่ 28บูเกอร์ได้เข้าร่วมทีมของทีโอดอร์ ลองแพ้ทีมของจอห์น โลรีนายติสในแท็กทีม 12 คน ในสแมคดาวน์ 3 สิงหาคม 2012 บูเกอร์ได้เป็นผู้จัดการทั่วไปของสแมคดาวน์ จากการแต่งตั้งโดยวินซ์ แม็กแมน ในสแมคดาวน์ 19 กรกฎาคม 2013 วินซ์ประกาศให้วิกกี เกร์เรโรเป็นผู้จัดการคนใหม่ของสแมคดาวน์ ปี2017ได้มาเป็นผู้บรรยายฝั่งรอว์
การตีโฉบฉวยอ่าวซูดา
การจู่โจมอ่าวซูดา () เป็นการโจมตีขนาดเล็กของกองทัพเรืออิตาลีบริเวณอ่าวซูดา เกาะครีต ระหว่างช่วงเช้ามืดของวันที่ 26 มีนาคม ค.ศ. 1941 เรือลาดตระเวนหนัก เอชเอ็มเอส ยอร์ก ของกองทัพเรืออังกฤษ และเรือลำเลียงนอร์เวย์ เพริเคิลส์ ถูกทุ่นระเบิดของอิตาลีจนไร้สมรรถภาพและจมลงในที่สุด
จิมมี สนูกา
เจมส์ รีเออร์ สนูกา (James Reiher Snuka) (ชื่อเกิด เจมส์ ไวลีย์ สมิธ James Wiley Smith; 1 มีนาคม ค.ศ. 1943 – 15 มกราคม ค.ศ. 2017) เป็นนักมวยปล้ำอาชีพและนักแสดงชาวอเมริกัน อดีตนักมวยปล้ำWWE เป็นที่รู้จักกันดีในชื่อ จิมมี "ซุปเปอร์ฟาย" สนูกกา (Jimmy "Superfly" Snuka) เป็นพ่อของจิมมี รีเออร์ จูเนียร์และทามีนา สนูกา ได้เข้าสู่หอเกียรติยศดับเบิลยูดับเบิลยูอี ประจำปี 1996
"ซูเปอร์ฟลาย" คือหนึ่งในนิคเนมที่เจ๋งสุดตลอดกาลของวงการมวยปล้ำ วันนี้จะขอพาแฟนๆ รุ่นใหม่ไปรู้จักกับ จิมมี่ "ซูเปอร์ฟลาย" สนูก้า ให้มากขึ้นกว่าเดิม ในฐานะต้นตำรับการขึ้นเชือกเส้นที่สามของเวที แล้วกระโดดทิ้งบอมบ์ใส่คู่ต่อสู้ในชื่อ Superfly Splash ท่าไม้ตายอันลือลั่นของเจ้าตัว
นี่คือเด็กที่เกิด และโตมาจากฟิจิ เกาะซึ่งเป็นประเทศในแถบโอชิเนีย สนูก้า เริ่มฝึกท่าไม้ตายของเขาตั้งแต่สมัยเด็กด้วยการกระโดดจากหน้าผาลงสู่น้ำทะเล กระทั่งปี 1969 ก็ได้เริ่มต้นออกเดินทางไปยังฮาวายเพื่อการปล้ำอาชีพตามที่ใฝ่ฝัน โดยแต่งตัวแบบชาวเกาะ และปล้ำเท้าเปล่าอันเป็นเอกลักษณ์ พร้อมใช้ท่า Superfly Splash นี่แหละ หากินไปเรื่อยๆ จนโด่งดังทั่วประเทศอเมริกา ก่อนที่จะเซ็นสัญญากับ WWE ในปี 1982
สนูก้า เปิดตัวกับค่ายยักษ์ใหญ่โดยมี "กัปตัน" ลู อัลบาโน่ เป็นผู้จัดการส่วนตัว และไม่นานก็ได้โอกาสท้าชิงแชมป์โลกกับ บ็อบ แบ็คลันด์ ใน Cage Match ที่ถ้าใครสามารถออกจากกรงเหล็กได้ก่อนจะเป็นฝ่ายชนะ ที่จริง "ซูเปอร์ฟลาย" ต้องได้แชมป์โลกแล้ว เมื่อเขาอัด แบ็คลันด์ ลงไปนอนกองกับพื้นเวที แล้วไต่ขึ้นไปยืนบนขอบกรงเหล็กแบบนิ่มๆ แต่แทนที่จะปีนออกไปเพื่อชัยชนะ เขากลับใส่ท่า Superfly Splash ทิ้งดิ่งจากความสูงที่มากกว่าปกติลงมาแบบบ้าบิ่น โชคร้ายที่ แบ็คลันด์ หลบได้ เลยเป็นท่าไม้ตายนี่แหละที่ทำร้ายเขาเอง สนูก้า กระโดดลงมาวัดพื้นเต็มๆ ทำให้ แบ็คลันด์ ค่อยๆ กลิ้งออกทางประตูไป และป้องกันแชมป์สำเร็จ
แม้จะไม่เคยได้แชมป์อะไรเลยใน WWE แต่ สนูก้า กวาดเข็มขัดมาครองได้แทบทั้งหมดแล้วตอนปล้ำอยู่ค่ายอื่นๆ หลายครั้งที่เขาต้องแพ้แบบน่าเจ็บใจเวลาปล้ำแมตช์สำคัญๆ และหนึ่งในนั้นคือการแพ้ต่อ ดิ อันเดอร์เทเกอร์ ในศึกเรสเซิลเมเนีย ปี 1991 ซึ่งเป็นก้าวแรกของเด๊ดแมนสู่การทำสถิติอันเป็นตำนานยิ่งใหญ่ในศึกดังกล่าวมาจนถึงทุกวันนี้
เขาเสียชีวิตลงเมื่อวันที่ 15 มกราคม 2017 ด้วยวัย 73 ปี
ดาการ์แรลลี
ดาการ์แรลลี หรือ เดอะ ดาการ์ ในอดีตรู้จักกันในชื่อ ปารีส-ดาการ์ เป็นการแข่งขันรถประจำปี ที่จัดการแข่งขันโดยองค์กรกีฬาอามอรี (Amaury Sport Organisation - ASO) บริษัทสัญชาติฝรั่งเศสที่ก่อตั้งโดยฟิลิปเป อามอรี จัดการแข่งขันครั้งแรกในปี ค.ศ. 1978
เส้นทางการแข่งขันส่วนใหญ่เริ่มต้นจากปารีส ประเทศฝรั่งเศส มีเส้นทางผ่านภูมิประเทศทุรกันดารหลากหลายชนิดทั้งทะเลทราย บ่อโคลน ทุ่งหญ้า ทุ่งหิน หุบผาสูงชัน เนินทรายในทวีปยุโรปและทวีปแอฟริกา ไปสิ้นสุดที่ดาการ์ ประเทศเซเนกัล แต่หลังจากเกิดเหตุการณ์สังหารนักท่องเที่ยวชาวฝรั่งเศสในประเทศมอริเตเนียในช่วงปลายปี 2007 โดยกลุ่มก่อการร้ายอัลกออิดะฮ์ ทำให้เกิดความกังวลเรื่องความปลอดภัยของผู้ร่วมแข่งขัน จนต้องงดการแข่งขันในช่วงต้นปี 2008 และย้ายการแข่งขันไปจัดในทวีปอเมริกาใต้ ที่อาร์เจนตินาและชิลี ตั้งแต่ปี ค.ศ. 2009 จนถึงปัจจุบัน
การแข่งขันแบ่งออกเป็น 3 ระดับ คือ รถจักรยานยนต์ รถยนต์ (น้ำหนักต่ำกว่า 3,500 กิโลกรัม) และรถบรรทุก (น้ำหนักมากกว่า 3,500 กิโลกรัม) เส้นทางการแข่งขันในแต่ละวัน มีตั้งแต่ระยะทางสั้นๆ จนถึงเฉลี่ย 800-900 กิโลเมตร
เคยมีนักแข่งชาวไทย 2 คน ที่เข้าร่วมการแข่งขันรายการนี้จนจบ ได้แก่ พรสวรรค์ ศิริวัฒนกุล ในปี 1992-1995 และมานะ พรศิริเชิด ในปี 2009 ทั้งสองคนสังกัดทีมมิตซูบิชิ มอเตอร์ส
แยน แฮร์มันสัน
แยน แฮร์มันสัน () เกิด ค.ศ. 1942 เป็นหนึ่งในผู้บุกเบิกวิชาไอคิโดรายแรกในสวีเดน โดยเป็นเพียงรายเดียวของยุคที่ยังคงทำการฝึกฝนวิชาไอคิโด และเป็นหนึ่งในผู้ดำเนินการด้านไอคิโดที่ได้รับการยอมรับมากที่สุดในประเทศ อันดับของเขาคือชิฮัน 7 ดั้ง ในองค์กรไอคิโดไอคิไค
ประสบการณ์แรกของแฮร์มันสันในบูโด ซึ่งเป็นศิลปะการต่อสู้ของญี่ปุ่น คือช่วงที่อยู่ในบ้านเกิดของเขาในสตอกโฮล์ม ช่วงค.ศ. 1959 เมื่อเขาเริ่มต้นการเรียนยูโดกับเจอร์ราด โกเซน ผู้ซึ่งเดินทางมาจากเนเธอร์แลนด์ในช่วงเวลาที่มีความสำคัญสำหรับการเผยแพร่บูโดในสตอกโฮล์ม โกเซนได้พบหนังสือเกี่ยวกับไอคิโดในฝรั่งเศส เขาได้แนะนำโดยหนังสือกับเทปไอคิโดของฝรั่งเศสซึ่งมีมิโนรุ โมชิสึกิ ได้แสดงทักษะด้านไอคิโด โกเซนและแฮร์มันสันเริ่มทดสอบเทคนิคไอคิโดในปี ค.ศ. 1962 ซึ่งนับเป็นจุดเริ่มต้นของไอคิโดในประเทศสวีเดน เป็นเรื่องธรรมดาที่ทั้งคู่ได้รับสิ่งที่ไม่ถูกต้อง ตัวอย่างเช่น ได้เข้าใจผิดด้านชุดฮากามะสีเข้มแบบกว้าง ซึ่งกางเกงจีบกว้างมักใส่ช่วงนอกเหนือจากปกติเป็นชุดฝึกเคโคกิสีขาว สำหรับเป็นกระโปรง แฮร์มันสันได้ขอร้องให้แม่ของเขาได้ทำขึ้นมาชุดหนึ่งสำหรับเขา แต่จะแยกตัวในระหว่างช่วงการสาธิตไอคิโดที่แฮร์มันสันได้จัดขึ้น โกเซนกับแฮร์มันสันยังได้เดินทางไปยังฝรั่งเศสเพื่อฝึกไอคิโดกับทาดาชิ อาเบะ ด้วยเช่นกัน
ในค.ศ. 1965 แฮร์มันสัน ได้ย้ายไปอยู่ที่กรุงโตเกียวในประเทศญี่ปุ่น เพื่อฝึกวิชาไอคิโดที่สำนักไอคิไคฮอนบุ เพื่อการสร้างชีวิตใหม่ เขาได้ทำทุกอย่างตั้งแต่การทำความสะอาดหน้าต่างไปจนถึงการแสดงมวยปล้ำ ที่ฮอนบุแห่งนี้เองที่เขาได้รับรางวัล 4 ดั้งในท้ายที่สุด ซึ่งเป็นอันดับที่ชาวตะวันตกทั่วไปไม่เคยได้รับในสมัยนั้น และด้วยเหตุนี้เขาจึงมีชื่อเล่นว่า "แจน โยดัน" (Janne Yodan) ซึ่งเป็นสิ่งที่สื่อถึงตัวเขาในญี่ปุ่น ("Janne" เป็นชื่อโดยทั่วไปของแยน และ "Yodan" หมายถึงดั้งขั้นสี่) ซาดาเทรุ อาริคาว่า ซึ่งเป็นครูที่สำนักฮอนบุได้รับการยกย่องว่าเป็นผู้มีอิทธิพลรายสำคัญของแฮร์มันสัน เมื่อเดินทางกลับไปสวีเดนในปีค.ศ. 1980 แฮร์มันสันได้เริ่มต้นการฝึกอบรมและการเรียนการสอนที่โดโจในเขตชานเมืองทางตอนใต้ของกรุงสตอกโฮล์ม ซึ่งมีชื่อว่า ฟาร์สตา ไอคิโดคลับ (Farsta aikidoklubb)
ตั้งแต่ค.ศ. 1994 แฮร์มันสันเป็นสมาชิกกิตติมศักดิ์ในคณะกรรมการการจัดลำดับในไอคิไคของสวีเดน ในค.ศ. 1995 เขาได้รับรางวัล 6 ดั้ง ซึ่งถือเป็นรางวัลที่ชาวสวีเดนต้องใช้ระยะเวลาหลายปีในการได้รับตำแหน่งเดียวกันนี้ แล้วเขาก็ได้รับ 7 ดั้งในปีค.ศ. 2006
ในปีค.ศ. 1998 เมื่อฮอนบุได้รับสิทธิจากไอคิโดของสวีเดนในการจัดอันดับดั้งโดยไม่ต้องขึ้นอยู่กับตำแหน่งชิฮันของญี่ปุ่นในปัจจุบัน มันจึงสามารถสันนิษฐานได้ว่าชื่อของแฮร์มันสันในคณะกรรมการให้คะแนนจะเป็นปัจจัยที่สำคัญ เมื่อสำนักฮอนบุให้ออกชื่อตำแหน่งชิฮันครั้งแรกอย่างเป็นทางการ ก็ได้มีเจ็ดรายที่ไม่ใช่ชาวญี่ปุ่น (จนถึงราวปีค.ศ. 2002) แฮร์มันสันเป็นหนึ่งในบรรดาบุคคลเหล่านั้น ตั้งแต่ฟาร์สตา ไอคิโดคลับ ได้ปิดตัวลงในค.ศ. 2003 แฮร์มันสันก็ไม่ได้ทำการสอนอย่างสม่ำเสมออีกต่อไป เนื่องจากเขาต้องทนทุกข์ทรมานจากการที่สะโพกไม่มีแรง ซึ่งได้รับการบรรเทาอาการลงบางส่วนโดยการผ่าตัด แม้ว่าจะมีผลเป็นอุปสรรคขัดขวางต่อการเคลื่อนไหวของเขา แต่เขาก็ยังคงสอนอยู่ที่การจัดสัมนา และนอกจากนี้ยังสามารถพบการฝึกอบรมที่สำนักไอคิโดอิยาซากา (Iyasaka) ในสตอกโฮล์มได้เช่นกัน
เรื่องที่น่าสนใจอีกประการของแฮร์มันสันนอกเหนือจากเรื่องของกระโปรง คือเหตุการณ์หนึ่งที่เขาจับคนในการฝึกอบรมที่สำนัก ต่างรู้จักกันว่าเป็นสิ่งที่โหดร้ายสำหรับการเริ่มต้น ซึ่งมักจะมีเสียงมาจากทางหน้าต่างว่า "แบบแข็งหรือแบบอ่อน"
ก็อทลีพ ไดม์เลอร์
ก็อทลีพ วิลเฮ็ล์ม ไดม์เลอร์ (; 17 มีนาคม ค.ศ. 1830 – 6 มีนาคม ค.ศ. 1900) เป็นวิศวกรชาวเยอรมัน เป็นผู้บุกเบิกการผลิตเครื่องยนต์สันดาปภายในและพัฒนารถยนต์ และร่วมกับวิลเฮ็ล์ม ไมบัค ผลิตรถจักรยานยนต์เป็นครั้งแรกในปี ค.ศ. 1885 ต่อมาทั้งสองได้ร่วมกันก่อตั้งบริษัทเดมเลอร์มอเตอร์ (Daimler Motors Corporation) ซึ่งต่อมารวมตัวกับบริษัทของคาร์ล เบ็นทซ์ กลายเป็นเดมเลอร์-เบนซ์ (บริษัทเดมเลอร์ เอจี ในปัจจุบัน) ผู้ผลิตรถยนต์เมอร์เซเดส-เบนซ์
ไลโพโปรตีน
ไลโพโปรตีน () เป็นสารประกอบเชิงซ้อนที่มีหน้าที่ทำให้ร่างกายสามารถขนส่งไขมันไปในน้ำ (ได้แก่ เลือด และของเหลวภายนอกเซลล์) ได้ มีชั้นของฟอสโฟไลปิดและคอเลสเตอรอลอยู่ที่ขอบชั้นนอก โดยหันด้านไฮโดรฟิลิกหรือด้านที่ละลายน้ำได้ออกไปด้านนอกเพื่อสัมผัสกับน้ำ และมีด้านไฮโดรโฟบิกหรือด้านที่ละลายน้ำไม่ได้หันเข้ามาด้านใน
โรเบิร์ต โอ วิลสัน
โรเบิร์ต โอ วิลสัน แพทยศาสตรบัณฑิต (5 ตุลาคม 1906 — ) เป็นแพทย์ชาวอเมริกันและมิชชันนารีนิกายโปรแตสแตนท์ วิลสันเข้าศึกษาในมหาวิทยาลัยพรินซ์ตันและได้รับการฝึกทางการแพทย์จากสถาบันแพทยศาสตร์ฮาร์วาร์ด และสำเร็จการศึกษาในปี ค.ศ. 1929 เขาเดินทางกลับนานกิงใน ค.ศ. 1936 โดยเข้าทำงานในโรงพยาบาลนานกิง ท่ามกลางความโกลาหลและการนอกเลือดเมื่อกองทัพญี่ปุ่นเข้ายึดครองนานกิง วิลสันได้ทำงานอย่างไม่รู้จักเหน็ดเหนื่อยในหน้าที่ของเขา และเป็นเพียงหนึ่งในแพทย์เพียงหยิบมือที่ยังอาศัยอยู่ในเมือง ณ ค.ศ. 1937
อาเลกซันโดรส นีโกลาอีดิส
ที่ 5 - เวิลด์เทควันโดแชมเปียนชิป โคเปนเฮเกน 2009 เฮฟวีเวต 
ที่ 5 - เวิลด์เทควันโดแชมเปียนชิป ปักกิ่ง 2007 เฮฟวีเวต
ที่ 5 - เวิลด์เทควันโดแชมเปียนชิป การ์มิช 2003 เฮฟวีเวต
อาเลกซันโดรส นีโกลาอีดิส (; ) เกิดวันที่ 17 ตุลาคม ค.ศ. 1979 ในเทสซาโลนีกี ประเทศกรีซ เป็นนักกีฬาเทควันโดโอลิมปิก เขาได้รับรางวัลเหรียญเงินในโอลิมปิกฤดูร้อน 2004 ที่จัดขึ้นในเอเธนส์ ภายหลังจากที่แพ้ต่อมุน แท-ซ็อง จากเกาหลีใต้ซึ่งเป็นผู้ที่ได้รับรางวัลเหรียญทอง
เมื่อวันที่ 24 มีนาคม ค.ศ. 2008 อาเลกซันโดรส นีโกลาอีดิส ได้รับเกียรติให้เป็นผู้ถือคบเพลิงคนแรกของการวิ่งคบเพลิงในโอลิมปิกฤดูร้อน 2008
ต่อมาในวันที่ 11 เมษายนของปีเดียวกันนี้ เขาชนะรายการยูโรเปียนแชมเปียนชิปในกรุงโรมหลังจากแสดงฝีมือการต่อสู้สี่ครั้ง
ภายหลังจากนั้น อาชีพของเขาได้เริ่มขึ้นในกีฬาโอลิมปิกฤดูร้อน 2008 ที่ปักกิ่ง นีโกลาอีดิสได้รับรางวัลเหรียญเงินโอลิมปิกในรุ่น 80 กิโลกรัม ภายหลังจากที่แพ้ต่อชา ทง-มิน จากเกาหลีใต้ในรอบชิงชนะเลิศ
23 มินนิทส์อินเฮล
23 มินนิทส์อินเฮล () เป็นหนังสือซึ่งมีแก่นของศาสนาคริสต์และเป็นหนังสือขายดีของนิวยอร์กไทมส์ เขียนโดย บิล ไวส์ และได้รับการตีพิมพ์โดย คาริสมาเฮาส์ ใน พ.ศ. 2549 เนื้อหาในหนังสืออ้างว่าเขียนจากเรื่องจริงและเล่าถึงประสบการณ์ที่ผู้เขียนอ้างว่าได้ใช้เวลา 23 นาทีในนรก หนังสือและเนื้อหาที่บรรจุทำให้ไวส์ได้รับเชิญให้ออกไปพูดในหลายโอกาส ซึ่งโดยส่วนใหญ่แล้วเป็นโบสถ์หรือองค์การศาสนาคริสต์อื่น ๆ
ไวส์กล่าวว่าเขาเป็นคริสเตียนตั้งแต่ พ.ศ. 2513 แต่ไม่เคยศึกษาเรื่องนรกมาก่อนประสบการณ์ดังกล่าว ซึ่งเกิดขึ้นในคืนวันที่ 22 พฤศจิกายน พ.ศ. 2541 ตามที่ระบุไว้ในหนังสือ ไวส์ ซึ่งในเวลาต่อมากลายมาเป็นนายหน้าอสังหาริมทรัพย์ พบว่าตนเองอยู่ในห้องขังที่มีความสูงอย่างน้อย 15 ฟุต (4.6 เมตร) และมีพื้นที่ 10 (3.0 เมตร)× 15 ฟุต (4.6 เมตร) ที่ซึ่งมีสัตว์ร้ายกลิ่นเน่าเปื่อยสองตัว อันเป็นบุคลาธิษฐานของความชั่วร้ายและความกลัว พูดในภาษาซึ่งดูหมิ่นศาสนา ไวส์กล่าวว่าสิ่งมีชีวิตดังกล่าวมีกำลังมากกว่ามนุษย์อย่างน้อยหนึ่งพันเท่า และตามการระบุของไวส์ สัตว์ร้ายดังกล่าวได้โยนเขาเข้ากับกำแพงหิน ทำให้กระดูกของเขาหัก จากนั้นจึงฉีกเนื้อของเขาออก
ไวส์กล่าวว่า อย่างไรก็ตาม เขาสามารถคลานออกจากห้องขังนั้นได้ ที่ซึ่งเขาได้ยินเสียงคนนับพันล้านคนที่อยู่ในนรก และกล่าวต่อไปว่า จากนั้นเขาได้พบกับพระเยซู ผู้ตรัสแก่เขาให้บอกมนุษย์คนอื่นว่านรกมีอยู่จริง ไวส์กล่าวว่าประสบการณ์นี้สิ้นสุดลงเมื่อพบว่าตนเองกำลังตื่นขณะอยู่บนพื้นห้องนั่งเล่นของเขา โดยที่กรีดร้องด้วยความกลัว
23 มินนิทส์อินเฮล อยู่ในรายชื่อหนังสือขายดีของนิวยอร์กไทมส์อย่างน้อยสามสัปดาห์ในประเภทหนังสือสารคดีปกอ่อน
คำกล่าวอ้างในหนังสือของไวส์ได้รับปฏิกิริยาเชิงถากถางจากนักเขียนบางคน ทั้งจากสื่อคริสเตียนและสื่อไม่อิงศาสนา ร็อบ มอล จากคริสติแอนิตีทูเดย์ ได้เขียนถึงคำกล่าวของไวส์ที่ว่านรก "ร้อน - เกินว่าจะเป็นไปได้ที่สิ่งมีชีวิตจะอาศัยอยู่มาก" โดยให้ความเห็นว่า "น่ายินดียิ่งที่มันเป็นนรก ทุกคนยกเว้นไวส์ได้ตายหมดแล้ว" จอห์น ซูเธอร์แลนด์ เขียนถึงหนังสือของไวส์ในเดอะนิวสเตทส์แมน กล่าวว่า ไวส์ "ค่อนข้างง่องแง่ง" และบรรยายเสียงของคนที่กรีดร้องนับพันล้านคนนั้นว่า "น่ารำคาญ"
นักเขียนคนอื่นได้แสดงทัศนะที่ร้ายกาจกว่า สตีเวน เวลส์ ได้เขียนในฟิลาเดลเฟียวีคลีว่า "ไวส์นั้นอาจจะผิดหรือถูกก็ได้ และถ้าเขาถูกจริง เช่นนั้นพระเจ้าก็ทรงเป็นทรราชบ้าคลั่ง" นักเขียนจากนอร์เทิร์นไอโอวัน หนังสือพิมพ์นักเรียนของมหาวิทยาลัยนอร์เทิร์นไอโอวา อธิบายว่าหนังสือเป็น "23 นาทีแห่งความไร้สาระ" และพรรณนาความสำเร็จของหนังสือว่าเป็นสัญลักษณ์ความผิดของศาสนาคริสต์และศาสนาโดยรวม
ในอีกแง่หนึ่ง ลอเรนซ์ หยาง คอลัมนิสต์จากหนังสือพิมพ์ฟิลิปปินส์-อเมริกัน เอเซียนเจอร์นัล ได้อุทิศสองคอลัมน์เขียนถึงหนังสือของไวส์ โดยระบุว่าเป็นการบรรยายถึงนรกอย่างแม่นยำ นักเขียนอิสระ บิลลี บรูซ ได้เขียนในไอร์ออนทอนทริบบิวน์ ว่า "ผมเชื่อมั่นในนิมิตของบิล ไวส์ทั้งหมด และหวังว่าคนอื่น ๆ จำนวนมากจะอ่านหนังสือเล่มนี้ คู่กับพระคัมภีร์ไบเบิล ... อ่านหนังสือของบิล ไวส์ 23 มินนิทส์อินเฮล แล้วคุณจะพบว่าคุณไม่ต้องการใช้เวลาสักวินาทีเดียวในสถานที่แห่งนั้น"
รายชื่อภาพยนตร์ของสหมงคลฟิล์ม อินเตอร์เนชั่นแนล
นี่คือ รายชื่อภาพยนตร์ของสหมงคลฟิล์ม อินเตอร์เนชั่นแนล หรือ ภาพยนตร์โดยสหมงคลฟิล์ม
วาซิลี ซามาร์สกี-บีโฮเวตส์
วาซิลี ซามาร์สกี-บีโฮเวตส์ (; 7 พฤศจิกายน ค.ศ. 1803 — 31 พฤษภาคม ค.ศ. 1870) เป็นวิศวกรเหมืองชาวรัสเซียและเป็นหัวหน้าเหล่าทหารช่างเหมืองรัสเซีย ระหว่าง ค.ศ. 1845 และ ค.ศ. 1861 ชื่อของแร่ซามาร์สไกต์ และธาตุเคมีซาแมเรียมตั้งตามชื่อของเขา เขาเป็นบุคคลแรกที่ชื่อถูกนำไปตั้งเป็นชื่อของธาตุเคมี
ซามาร์สกี-บีโฮเวตส์เกิดในตระกูลชั้นสูงในมณฑลทอมสก์ ซึ่งตั้งอยู่ในประเทศรัสเซียส่วนที่อยู่ในทวีปเอเชียพ้นเทือกเขายูรัลไป เขาได้รับการศึกษาด้านช่างทหารที่เหล่านายร้อยการเหมืองท้องถิ่น และหลังจากสำเร็จการศึกษาใน ค.ศ. 1823 ก็ได้เข้ารับราชการในตำแหน่งทหาร ณ โรงงานโคลีวัน-เรซุร์เร็กติออน และเหมืองแร่ที่เกี่ยวข้องในเทือกเขายูรัล ค.ศ. 1828 เขาได้ถูกย้ายไปยังเซนต์ปีเตอร์สเบิร์ก ที่ซึ่งเขาเข้ารับตำแหน่งเป็นผู้ช่วยคณะรัฐมนตรีรัสเซีย หัวหน้าเสมียนในกรมเหมืองแร่ นายทหารผู้ช่วยอาวุโส และนายทหารฝ่ายเสนาธิการของเหล่าวิศวกรเหมืองแร่ ค.ศ. 1834 เขาได้รับการเลื่อนยศเป็นร้อยเอก และใน ค.ศ. 1845 เป็นพันเอก ปีต่อมา เขาได้รับแต่งตั้งให้ดำรงตำแหน่งหัวหน้าเสนาธิการเหล่าวิศวกรเหมืองแร่และดำรงตำแหน่งจนกระทั่ง ค.ศ. 1861 ในขณะที่ดำรงตำแหน่งหัวหน้าเสนาธิการ เขาเริ่มสอนที่สถาบันเหมืองแร่เซนต์ปีเตอร์สเบิร์กและกลายมาเป็นสมาชิกสภาวิทยาศาสตร์ของสถาบัน เขาได้รับการเลื่อนยศเป็นพลโทใน ค.ศ. 1860 และในปีต่อมาได้กลายมาเป็นประธานคณะกรรมการเหล่าวิศวกรเหมืองแร่ เช่นเดียวกับประธานคณะกรรมการชำระกฎบัตรเหมืองแร่ เขาได้ขอลาหยุดพักร้อนสามเดือนใน ค.ศ. 1862 เพื่อเข้าร่วมนิทรรศการวิทยาศาสตร์ระหว่างประเทศในลอนดอนและเสียชีวิตใน ค.ศ. 1870 ซามาร์สกี-บีโฮเวตส์เป็นนายทหารที่ได้รับรางวัลเป็นจำนวนมากโดยไม่มีประวัติด่างพร้อย
ตัวซามาร์สกี-บีโฮเวตส์เองมิได้เกี่ยวข้องกับการศึกษาซามาร์สไกต์และซาแมเรียมแต่อย่างใด แต่ในฐานะนายทหารเหมืองแร่ เขาจึงได้รับอนุญาตให้เข้าถึงตัวอย่างแร่จากเทือกเขายูรัลและนำไปให้กับผู้เชี่ยวชาญแร่ชาวเยอรมัน กุสตาฟ โรเซอ โรเซอใน ค.ศ. 1839 ได้อธิบายถึงแร่ใหม่ในตัวอย่างแร่และตั้งชื่อว่าอูราโนทันทาลุม โดยเชื่อว่าองค์ประกอบของมันส่วนใหญ่ประกอบด้วยธาตุแทนทาลัม ค.ศ. 1846-47 พี่ชายและเพื่อนร่วมงานด้านแร่วิทยา ไฮน์ริช โรเซอ ค้นพบว่าส่วนประกอบหลักของแร่คือ ไนโอเบียม และเสนอให้ใช้ชื่ออื่นเพื่อหลีกเลี่ยงความสับสน ชื่อที่ถูกเลือกใหม่คือ ซามาร์สไกต์ ซึ่งเป็นเพียงการขอบคุณบทบาทของซามาร์สกี-บีโฮเวตส์ในการเข้าถึงตัวอย่างแร่ ในภายหลัง ธาตุแลนทาไนด์จำนวนมากถูกแยกออกมาจากแร่ชนิดนี้ ซึ่งหนึ่งในนั้น คือ ซาแมเรียม ก็ได้รับการตั้งชื่อตามแร่ดังกล่าว จึงถือเป็นการให้เกียรติซามาร์สกี-บีโฮเวตส์อีกครั้งหนึ่งด้วย
ทิล อ็อยเลินชปีเกิล
ทิล อ็อยเลินชปีเกิล () เป็นตัวละครในตำนานพื้นบ้านเยอรมันยุคกลาง ว่ากันว่าเป็นชายชาวชนบทจากเมืองเบราน์ชไวค์ที่ออกตระเวนท่องไปในจักรวรรดิโรมันอันศักดิ์สิทธิ์ กลุ่มประเทศแผ่นดินต่ำ โบฮีเมีย และอิตาลี ชอบทำอะไรตลกขบขัน เป็นที่พอใจของบุคคลทั่วไปที่ได้รู้จัก มีชีวิตอยู่ราว ค.ศ. 1300 ถึง 1350 เรื่องราวของเขาได้รับการบอกเล่าสืบต่อกันมา และได้รับการบันทึกเป็นครั้งแรกในหนังสือชื่อ เมื่อ ค.ศ. 1510 และ ค.ศ. 1515 เป็นภาษาเยอรมัน และได้รับการแปลเป็นภาษาอื่น ๆ หลายภาษา
การประชุมรัฐบาลไรช์ 12 ธันวาคม ค.ศ. 1941
การประชุมรัฐบาลไรช์ 12 ธันวาคม ค.ศ. 1941 เป็นการประชุมระหว่างอดอล์ฟ ฮิตเลอร์ และเจ้าหน้าที่ระดับสูงสุดของพรรคนาซี โดยมีผู้นำคนสำคัญเกือบทุกคนของพรรคเข้าร่วมการประชุม เพื่อฟังฮิตเลอร์ประกาศการทำลายล้างชนชาติยิวในอนาคต แต่การประชุมดังกล่าวเป็นที่รู้จักกันน้อยกว่าการประชุมวานเซ
ฮิตเลอร์ได้ประกาศต่อไรช์ซไลเทอร์และเกาไลเทอร์เมื่อวันที่ 12 ธันวาคม โดยยกคำพูดมาจากถ้อยแถลงก่อนหน้านี้เมื่อ 30 มกราคม ค.ศ. 1939:
ด้วยการเข้าสู่สงครามโลกครั้งที่สองของญี่ปุ่นและสหรัฐอเมริกาเมื่อวันที่ 7 ธันวาคม ค.ศ. 1941 และการประกาศสงครามต่อสหรัฐอเมริกาของนาซีเยอรมนีเมื่อวันที่ 11 ธันวาคม สงครามดังกล่าว โดยเฉพาะอย่างยิ่งเมื่อพิจารณาข้อความข้างต้นแล้ว ก็ถือว่าได้กลายมาเป็น "สงครามโลก" อย่างแท้จริง
ในที่ประชุมไรชส์ทาค อดอล์ฟ ฮิตเลอร์ ประกาศสงครามต่อสหรัฐ โดยมีการถ่ายทอดคำปราศรัยออกทางวิทยุด้วยเช่นกัน วันรุ่งขึ้น ตอนบ่ายของวันที่ 12 ธันวาคม เขาได้ประชุมกับผู้นำคนสำคัญที่สุดของพรรคนาซี
ตอนบ่ายวันที่ 12 ธันวาคม ค.ศ. 1941 ฮิตเลอร์ออกคำสั่งให้สมาชิกระดับผู้นำของพรรคนาซีให้เข้าประชุมในห้องส่วนตัวของเขาในทำเนียบนายกรัฐมนตรีไรช์ เนื่องจากการประชุมมีขึ้นในห้องส่วนตัวแทนที่จะเป็นห้องทำงานของฮิตเลอร์ จึงไม่มีบันทึกอย่างเป็นทางการถึงการประชุมดังกล่าว อย่างไรก็ตาม ข้อความในบันทึกประจำวันของเกิบเบลส์และแฟรงก์ได้ยืนยันถึงการประชุมดังกล่าว
โยเซฟ เกิบเบลส์ได้บันทึกถ้อยคำของฮิตเลอร์ไว้ในบันทึกของเขา:
เกี่ยวกับปัญหาชาวยิว ฟือเรอร์ได้กำหนดให้ยกเลิกการรอกำหนดเสีย เขาชาวยิวว่าถ้าพวกเขาก่อสงครามโลกอีกครั้งหนึ่ง มันจะนำไปสู่การล่มสลายของพวกเขาเอง คำพูดเหล่านี้ไม่ใช่เพียงการกล่าวอย่างไร้ความหมาย ขณะนี้สงครามโลกได้มาถึงแล้ว การทำลายล้างของชนชาติยิวจะต้องเป็นผลสืบเนื่องอย่างแน่นอน คำถามนี้ไม่ได้เกี่ยวข้องกับการแสดงความรู้สึกแต่อย่างใด เราไม่ได้มาที่นี่เพื่อมีความรู้สึกเห็นใจพวกยิว แต่ย่อมจะเป็นชาวเยอรมันของพวกเรา ถ้าชาวเยอรมันเสียสละชีวิต 160,000 ชีวิตในการทัพด้านตะวันออก แล้วผู้ที่ริเริ่มความขัดแย้งอันนองเลือดนี้จะต้องชดใช้ด้วยชีวิตของพวกเขา
นอกเหนือไปจากข้อเท็จจริงที่ว่า "สงครามยุโรป" ได้ขยายตัวเป็น "สงครามโลก" อีกเหตุผลหนึ่งสำหรับการเปลี่ยนแปลงดังกล่าวจะต้องมองข้อเท็จจริงที่ว่าการเข้าสู่สงครามของสหรัฐอเมริกาหมายความว่าประชากรชาวยิวได้สูญเสียคุณค่าของการเป็นตัวประกันสำหรับฮิตเลอร์ ซึ่งมีไว้ป้องกันการเข้าสู่สงครามนี้ และเขาจึงมีอิสระที่จะตัดสินใจดำเนินการตามแผนการระยะยาว
สำหรับการประชุมวานเซที่เป็นที่รู้จักกันมากกว่าในเดือนมกราคม ค.ศ. 1942 เป็นก้าวต่อไปสำหรับแผนการของนาซีที่จะกำจัดชาวยิว อย่างไรก็ตาม ไม่เหมือนกับการประชุมครั้งนี้ การประชุมวานเซมีผู้เข้าร่วมประชุมส่วนใหญ่เป็นข้ารัฐการอาวุโส ทั้งยังเป็นการทำลายคำกล่าวอ้างที่ว่าฮิตเลอร์ไม่ทราบข้อเท็จจริงเกี่ยวกับการล้างชาติโดยนาซีและเป็นเพียงการดำเนินการของผู้ใต้บังคับบัญชาของเขาโดยที่ไม่รู้เห็นเลย
การประชุมดังกล่าวถือเป็นจุดหักเหของทัศนคติรัฐบาลนาซีที่มีต่อชาวยิว โดยเป็นการเปลี่ยนแปลงจากการโฆษณาชวนเชื่อ การข่มขู่และการโจมตีมาเป็นการทำลายล้างอย่างสมบูรณ์และมีการเตรียมการไว้ ซึ่งสำหรับขั้นตอนหลังนี้ได้เริ่มขึ้นแล้วในบางส่วนของยุโรปตะวันออกตั้งแต่เดือนกันยายน ค.ศ. 1941
ผู้เข้าร่วมประชุมในการประชุมดังกล่าวจะต้องเป็นสมาชิกระดับสูงของพรรคนาซี ไม่มีรายนามผู้เข้าร่วมการประชุมดังกล่าวอย่างเป็นทางการ แต่รายชื่อผู้นำของนาซีเยอรมนีด้านล่างนี้ จากทั้งหมด 50% เป็นที่ทราบกันว่าได้ร่วมประชุมด้วย:
ผู้ที่ทราบกันว่าไม่ได้เข้าร่วมการประชุม ได้แก่ แฮร์มันน์ เกอริง ซึ่งไม่มีตำแหน่งภายในพรรค และรีนฮาร์ด เฮย์ดริช
ตะโขงอินเดีย
ตะโขงอินเดีย หรือ กาเรียล (; ฮินดี: घऱियाल; มราฐี: सुसर Susar) เป็นสมาชิกเพียงไม่กี่ชนิดที่เหลืออยู่ของวงศ์ตะโขง (Gavialidae) ซึ่งเป็นกลุ่มของจระเข้ที่มีปากแหลมเรียวยาว ตะโขงอินเดียได้รับการจัดเป็นสิ่งมีชีวิตที่ถูกคุกคามอยู่ในขั้นวิกฤตโดย IUCN
ตะโขงอินเดียนับเป็นจระเข้หนึ่งในสามชนิดที่พบในประเทศอินเดีย ส่วนชนิดอื่นก็มีจระเข้อินเดีย ("Crocodylus palustris") และจระเข้น้ำเค็ม ("C. porosus") เป็นหนึ่งจระเข้ที่ยาวที่สุดของจระเข้ในปัจจุบัน
มีความยาวเต็มที่ได้ 6.5 เมตร นับเป็นจระเข้ชนิดที่ชอบอาศัยอยู่ในน้ำมากที่สุดในบรรดาสัตว์ในอันดับจระเข้ที่สุด เมื่อขึ้นมาบนบกจะอยู่ในพื้นที่ใกล้แหล่งน้ำ มีพฤติกรรมอาศัยอยู่รวมกันเป็นฝูงในแหล่งน้ำที่มีกระแสน้ำไหลเชี่ยวและลึก หรือบริเวณลำห้วยที่ติดกับแม่น้ำ ชอบนอนพึ่งแดดโดยเฉพาะในช่วงฤดูหนาว ตัวผู้เมื่อถึงวัยเจริญพันธุ์จะมีตุ่มขึ้นมาที่ส่วนปลายทางของด้านบนปาก ซึ่งเรียกในภาษาฮินดีว่า "การ่า" ตุ่มนี้จะมีขนาดใหญ่ขึ้นตามอายุที่มากขึ้น ซึ่งปัจจุบันยังไม่ทราบแน่ชัดถึงประโยชนของตุ่มอันนี้ แต่สันนิษฐานว่าอาจเป็นสิ่งให้กำเนิดเสียงเพื่อการสื่อสารเพื่อหาคู่ ซึ่งได้ยินไปไกลถึง 1 กิโลเมตร เพราะอยู่ติดกับช่องเปิดจมูกและล้ำเกินมาช่องเปิดจมูก เนื่องจากตัวผู้ที่มีตุ่มก้อนใหญ่ที่สุดมักจะเป็นผู้นำฝูง หากินปลาในน้ำ วางไข่โดยขุดโพรงตามริมฝั่งแม่น้ำ
ไข่ของตะโขงอินเดีย นับเป็นไข่ที่มีขนาดใหญ่ที่สุดในบรรดาจระเข้ทั้งหมด ไข่จะถูกฝังอยู่ใต้ทรายภายใต้อุณหภูมิ 35 องศาเซลเซียส โดยตะโขงอินเดียตัวเมียจะเป็นฝ่ายเฝ้าดูแลไข่นานถึง 2 เดือน ตะโขงอินเดียสามารถวางไข่ได้มากถึงเกือบ 100 ฟอง
นอกจากจะพบได้ที่อินเดียแล้ว ยังสามารถพบได้อีกหลายประเทศในเอเชียใต้ อาทิ เนปาล, ภูฐาน, บังกลาเทศ, ปากีสถาน และพบได้อีกที่พม่า
เอจออฟมีโธโลจี: เดอะไททันส์
เอจออฟมีโธโลจี: เดอะไททันส์ () เป็นเกมวางแผนเรียลไทม์ภาคต่อของเอจออฟมีโธโลจี พัฒนาโดยเอนเซมเบิลสตูดิโอส์
ในภาคนี้มีการเพิ่มอารยธรรมใหม่เข้าไปในตัวเกม คือ ชาวแอตแลนติส และเทพเจ้าหลักอีกสามองค์ พร้อมกับยูนิตใหม่ สิ่งปลูกสร้างและอำนาจเทพเจ้าใหม่ด้วย นอกจากนี้ยังมีการเพิ่มคุณลักษณะใหม่เข้าไปอีกหลายประการ ตัวอย่างเช่น การจัดคิวอัตโนมัติ (ซึ่งเป็นการฝึกยูนิตเพิ่มขึ้นเรื่อย ๆ โดยไม่จำเป็นจนกว่าทรัพยากรจะหมด) และการอัญเชิญไททัน สิ่งมีชีวิตขนาดมโหฬารที่อาจเปลี่ยนทิศทางของเกมได้ นักวิจารณ์ได้ให้คะแนนเอจออฟมีโธโลจี: เดอะไททันส์ คิดเป็นเฉลี่ย 84% ตามเกมแรงกิงส์
โรงเรียนทุ่งเสลี่ยมชนูปถัมภ์
โรงเรียนทุ่งเสลี่ยมชนูปถัมภ์เป็นโรงเรียนประจำอำเภอทุ่งเสลี่ยม ในระดับมัธยมศึกษา สังกัดเขตพื้นที่การศึกษาสุโขทัย เขต 2
โรงเรียนทุ่งเสลี่ยมชนูปถัมภ์ ตั้งอยู่บ้านเลขที่ 219 หมู่ที่ 1 ตำบลทุ่งเสลี่ยม อำเภอทุ่งเสลี่ยม จังหวัดสุโขทัย รหัสไปรษณีย์ 64150 มีพื้นที่ 65 ไร่ 3 งาน 38.4 ตารางวา
ก่อตั้งเมื่อปี พ.ศ. 2502 โดยคณะกรรมการอำเภอ ข้าราชการ ร่วมมือกันจัดก่อสร้าง การดำเนินการก่อสร้างส่วนมากได้รับความช่วยเหลือจากราษฎร เป็นโรงเรียนมัธยมวิสามัญตอนปลาย สังกัดกองการมัธยมศึกษา กรมวิสามัญศึกษา กระทรวงศึกษาธิการ
เวลา 14.00 น. ของวันพฤหัสบดีที่ 16 กุมภาพันธ์ พ.ศ. 2521 พระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ พร้อมด้วยสมเด็จพระเทพรัตนราชสุดาฯสยามบรมราชกุมารีและสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เสด็จเยี่ยมราษฎร ณ โรงเรียนทุ่งเสลี่ยมชนูปถัมภ์ อำเภอทุ่งเสลี่ยม จังหวัดสุโขทัย โดยเฮลิคอปเตอร์พระที่นั่ง มีพระราชปฏิสันถารกับผู้ใหญ่ลั่น สมหารวงศ์ ผู้ใหญ่เสาร์ อุตบัววงศ์ และกำนัน ปริสาวงศ์ ซึ่งทูลเกล้าฯถวายฎีกาเรื่องการสร้างถนนสายทุ่งเสลี่ยม-สวรรคโลก และโครงการอ่างเก็บน้ำแม่มอก พระบาทสมเด็จพระเจ้าอยู่หัวมีรับสั่ง ว่าให้สร้างอ่างเก็บน้ำก่อนสร้างถนน